				|

		52012PC0566

			Σύσταση για ΣΥΣΤΑΣΗ ΤΟΥ ΣΥΜΒΟΥΛΙΟΥ προκειμένου να τερματιστεί η κατάσταση υπερβολικού δημοσιονομικού ελλείμματος στην Πορτογαλία /* COM/2012/0566 final - 2012/ () */

			   	Σύσταση
για
ΣΥΣΤΑΣΗ
ΤΟΥ ΣΥΜΒΟΥΛΙΟΥ
προκειμένου
να τερματιστεί
η κατάσταση
υπερβολικού
δημοσιονομικού
ελλείμματος
στην Πορτογαλία
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης (ΣΛΕΕ),
και ιδίως το άρθρο
126 παράγραφος 7,
Έχοντας
υπόψη τη
σύσταση της
Ευρωπαϊκής
Επιτροπής,
Εκτιμώντας
τα ακόλουθα:
(1)       Σύμφωνα
με το άρθρο 126 της
ΣΛΕΕ, τα
κράτη μέλη
αποφεύγουν τα
υπερβολικά δημοσιονομικά
ελλείμματα.
(2)       Το
Σύμφωνο
Σταθερότητας
και Ανάπτυξης βασίζεται
στον στόχο για
υγιή δημόσια
οικονομικά ως
μέσο ενίσχυσης
των συνθηκών
για
σταθερότητα
των τιμών και
ισχυρή διατηρήσιμη
ανάπτυξη, που ευνοούν
τη δημιουργία
απασχόλησης.
(3)       Στις 2
Δεκεμβρίου 2009, το
Συμβούλιο αποφάσισε,
σύμφωνα με το
άρθρο 126
παράγραφος 6 της
ΣΛΕΕ, ότι
στην
Πορτογαλία υπάρχει
υπερβολικό
έλλειμμα και
εξέδωσε
σύσταση για τη
διόρθωση του
υπερβολικού
ελλείμματος το
αργότερο έως
το 2013, σύμφωνα με
το άρθρο 126
παράγραφος 7
της ΣΛΕΕ
και το άρθρο 3
του κανονισμού
(ΕΚ) αριθ. 1467/97 του
Συμβουλίου,
της 7ης Ιουλίου
1997, για την
επιτάχυνση και
τη διασαφήνιση
της εφαρμογής
της
διαδικασίας
υπερβολικού
ελλείμματος.
Για να μειωθεί
το ονομαστικό
δημοσιονομικό
έλλειμμα κάτω
από την τιμή
αναφοράς του 3%
του ΑΕΠ έως το 2013, διατυπώθηκε
σύσταση για
μέση ετήσια
δημοσιονομική
προσαρμογή
κατά 1¼ % του ΑΕΠ κατά
την περίοδο 2010-2013.
Για να
υπολογιστεί η
μέση ετήσια δημοσιονομική
προσπάθεια,
λήφθηκε ως
αφετηρία το έλλειμμα
του 2011 που
προέβλεψαν οι
υπηρεσίες της
Επιτροπής στις
φθινοπωρινές
προβλέψεις του
2009. Στη συνέχεια,
υπολογίστηκε η
συνολική
δημοσιονομική
προσπάθεια που
απαιτείται για
να επιτευχθεί,
εντός της
προβλεπόμενης
προθεσμίας, ο
στόχος κάτω του
3% όσον αφορά το
ονομαστικό
έλλειμμα, με
βάση την
παραδοχή ότι
θα μειώνεται
σταδιακά το
κενό παραγωγής
μέχρι το 2015.
(4)       Στις 15
Ιουνίου 2010, η
Επιτροπή κατέληξε
στο συμπέρασμα
ότι η
Πορτογαλία
είχε λάβει
αποτελεσματικά
μέτρα, εφόσον
εφάρμοσε τη
σύσταση του
Συμβουλίου της
2ας Δεκεμβρίου 2009
να μειώσει το
δημοσιονομικό
της έλλειμμα
κάτω από την
τιμή αναφοράς
του 3% του ΑΕΠ,
και, ως εκ
τούτου,
θεώρησε ότι
δεν ήταν αναγκαία
καμία
περαιτέρω
ενέργεια στο
πλαίσιο της
διαδικασίας
υπερβολικού
ελλείμματος.
(5)       Σύμφωνα
με το άρθρο 3
παράγραφος 5
του κανονισμού
(ΕΚ) αριθ. 1467/97, το
Συμβούλιο
μπορεί να
αποφασίσει,
κατόπιν
συστάσεως της
Επιτροπής, να
εκδώσει
αναθεωρημένη
σύσταση
δυνάμει του
άρθρου 126
παράγραφος 7 της
ΣΛΕΕ, εάν έχουν
ληφθεί
αποτελεσματικά
μέτρα και, μετά
την έκδοση της
εν λόγω
σύστασης,
προκύψουν
απρόβλεπτα
αντίξοα
οικονομικά
συμβάντα με
μείζονες
αρνητικές
επιπτώσεις για
τα δημόσια
οικονομικά. Η
ύπαρξη
απρόβλεπτων
αντίξοων
οικονομικών
συμβάντων με μείζονες
αρνητικές
επιπτώσεις για
τα δημόσια
οικονομικά πρέπει
να αξιολογείται
σε σχέση με τις
οικονομικές
προβλέψεις
στις οποίες
βασίζεται η
σύσταση του
Συμβουλίου.
(6)       Σύμφωνα
με το άρθρο 126
παράγραφος 7
της ΣΛΕΕ και το
άρθρο 3 του
κανονισμού (ΕΚ)
αριθ. 1467/97, το
Συμβούλιο οφείλει
να απευθύνει
συστάσεις στο
εκάστοτε
κράτος μέλος, ώστε
να τερματίσει
την κατάσταση
υπερβολικού
ελλείμματος
εντός
καθορισμένου χρονικού
διαστήματος. Η
σύσταση πρέπει
να ορίζει
μέγιστη
προθεσμία έξι
μηνών
προκειμένου το
συγκεκριμένο
κράτος μέλος
να λάβει
αποτελεσματικά
μέτρα για τη
διόρθωση του
υπερβολικού
ελλείμματος.
Επιπλέον, στη
σύσταση για τη
διόρθωση του
υπερβολικού
ελλείμματος,
το Συμβούλιο θα
πρέπει να
καλεί το εν
λόγω κράτος
μέλος να
επιτύχει
ετήσιους
δημοσιονομικούς
στόχους που, με
βάση τις
προβλέψεις
στις οποίες
βασίζεται η
σύσταση,
συνεπάγονται
ελάχιστη ετήσια
βελτίωση του
διαρθρωτικού
αποτελέσματος,
δηλαδή του
κυκλικά προσαρμοσμένου
δημοσιονομικού
αποτελέσματος,
χωρίς τα
έκτακτα και
λοιπά
προσωρινά
μέτρα, κατά τουλάχιστον
0,5% του ΑΕΠ, ως
ενδεικτικό
ποσοστό.
(7)       Η
πορτογαλική
οικονομία,
αφού σημείωσε
σημαντική
συρρίκνωση το 2009,
όταν το
πραγματικό ΑΕΠ
μειώθηκε κατά 2,9%, ανέκαμψε
το 2010 και
παρουσίασε
θετική
ανάπτυξη 1,4%, γεγονός
που οφειλόταν
σε μεγάλο
βαθμό σε
έκτακτους παράγοντες,
που έδωσαν
ώθηση στις
εξαγωγές και
την ιδιωτική κατανάλωση.
Η οικονομία
υποχώρησε εκ
νέου σε ύφεση
το 2011, όταν το πραγματικό
ΑΕΠ μειώθηκε
κατά 1,7%, αλλά η
μείωση αυτή
ήταν μικρότερη
από αυτήν που
αναμενόταν
αρχικά, διότι η
μεγάλη αύξηση
των καθαρών
εξαγωγών
αντιστάθμισε
εν μέρει τη σημαντική
μείωση της
ιδιωτικής
κατανάλωσης
και των επενδύσεων.
Ταυτόχρονα, η
κατάσταση στην
αγορά εργασίας
επιδεινωνόταν
συνεχώς.
Σύμφωνα με την
τελευταία επικαιροποίηση
από τις
υπηρεσίες της
Επιτροπής των
οικονομικών
προοπτικών της πορτογαλικής
οικονομίας, η
οποία λαμβάνει
υπόψη τα
δημοσιονομικά
μέτρα που
παρουσίασαν οι
πορτογαλικές
αρχές κατά την
πέμπτη επανεξέταση
του
προγράμματος
οικονομικής
προσαρμογής
στις αρχές
Σεπτεμβρίου,
το πραγματικό
ΑΕΠ αναμένεται
να συρρικνωθεί
κατά 3,0% το 2012, λόγω
της περαιτέρω
μείωσης της
εγχώριας
ζήτησης, και
ιδίως της
επενδυτικής
δραστηριότητας.
Το ίδιο
διάστημα, οι
εξαγωγές παραμένουν
σε
ικανοποιητικά
επίπεδα και,
παρά την επιβράδυνση
της ανάπτυξής
τους από
πέρυσι, λόγω
της μείωσης
της εξωτερικής
ζήτησης, το
μερίδιο αγοράς
τους εκτιμάται
ότι θα αυξηθεί.
Ο ρυθμός
ανάπτυξης θα
εξακολουθήσει
να είναι
υποτονικός το 2013,
αντανακλώντας
την
ασθενέστερη
αύξηση των
εισαγωγών
στους εμπορικούς
εταίρους της
ζώνης του ευρώ
και τα πρόσθετα
μέτρα
δημοσιονομικής
εξυγίανσης,
αλλά αναμένεται
να εισέλθει σε
ελαφρώς θετικό
έδαφος περί τα
μέσα του έτους,
λόγω της
ανάκαμψης των
εξαγωγών και
της επενδυτικής
δραστηριότητας.
Για το σύνολο
του έτους, ο
ρυθμός αύξησης
του ΑΕΠ προβλέπεται
να μειωθεί
κατά περίπου 1%. Η
ανεργία
εκτιμάται ότι
θα ανέλθει σε
επίπεδο
ελαφρώς
ανώτερο του 16% το
2013.
(8)       Το
έλλειμμα της
γενικής
κυβέρνησης
ανήλθε στο -9,8% του
ΑΕΠ το 2010,
ελαφρώς
μειωμένο από
το ‑10,2% του ΑΕΠ το
2009. Η ασθενής
επίδοση
οφειλόταν κατά
κύριο λόγο στη
στατιστική
ανακατάταξη δημοσίων
επιχειρήσεων
και συμπράξεων
δημόσιου
-ιδιωτικού
τομέα στο
εσωτερικό της
γενικής
κυβέρνησης,
καθώς και στα
έξοδα διάσωσης
δύο
προβληματικών
τραπεζών. Οι
επιπτώσεις αυτές
αντισταθμίστηκαν
μόνο εν μέρει
από την έκτακτη
επίπτωση της
μεταφοράς ενός
συνταξιοδοτικού
ταμείου στην
κυβέρνηση και
τη σχετική
βελτίωση των
εσόδων σε
σύγκριση με το
προηγούμενο
έτος. Το 2011, σύμφωνα
με τα τελικά
στοιχεία, το
έλλειμμα ήταν 4,2%
του ΑΕΠ σε σύγκριση
με τον στόχο
για 5,9% του ΑΕΠ. Η
βελτίωση της ονομαστικής
απόδοσης
αποδίδεται στη
μεταφορά συνταξιοδοτικών
ταμείων των τραπεζών
στο σύστημα
κοινωνικής
ασφάλισης, που
πραγματοποιήθηκε
για να καλυφθεί
δημοσιονομικό
κενό της τάξης
του 1½% του ΑΕΠ. Η κυβέρνηση
έδρασε έγκαιρα
για να
διορθώσει τη
δημοσιονομική
απόκλιση κατά
το πρώτο
εξάμηνο του
έτους,
λαμβάνοντας
πρόσθετα μέτρα
είσπραξης
εσόδων, συγκεκριμένα
έκτακτη
εισφορά επί
του φόρου εισοδήματος
φυσικών
προσώπων και
αύξηση του
συντελεστή ΦΠΑ στο
ηλεκτρικό
ρεύμα και το
φυσικό αέριο,
από τον μειωμένο
στον κανονικό
συντελεστή
ΦΠΑ, και περικόπτοντας
ταυτόχρονα τις
δαπάνες.
Συνεπώς, το
δημοσιονομικό
κενό οφείλεται
κυρίως σε
έκτακτους
παράγοντες που
αυξάνουν το
έλλειμμα,
συγκεκριμένα
στα ανεπαρκή
μη φορολογικά
έσοδα στο
επίπεδο των
παραχωρήσεων
και της
ακίνητης
περιουσίας, στην
καταγραφή των
χρεών μιας
δημόσιας
επιχείρησης
και μιας
σύμπραξης
δημόσιου-ιδιωτικού
τομέα (ΣΔΙΤ) που υπάγεται
στην
περιφερειακή
κυβέρνηση της
Μαδέρας, και στην
ανακατάταξη
μιας ΣΔΙΤ στη
γενική κυβέρνηση
μετά την
επιβολή
διοδίων.
(9)       Σύμφωνα
με την
τελευταία
επικαιροποίηση
από τις υπηρεσίες
της Επιτροπής
των
οικονομικών
προοπτικών της πορτογαλικής
οικονομίας, το
έλλειμμα της
γενικής κυβέρνησης
το 2012
προβλέπεται να
ανέλθει στο 5,3%,
χωρίς μεταβολή
της
ακολουθούμενης
πολιτικής, σε
σύγκριση με
αναμενόμενο
έλλειμμα 4,5%
του ΑΕΠ στον
νόμο του
προϋπολογισμού
του 2012 και στο
Πρόγραμμα
Σταθερότητας
του 2012. Ο
προϋπολογισμός
του 2012, όπως τροποποιήθηκε
με τον
συμπληρωματικό
προϋπολογισμό
του Μαρτίου,
περιλαμβάνει
μέτρα
εξυγίανσης εκτιμώμενα
στο 5½% του ΑΕΠ. Τα
μέτρα
περικοπής
δαπανών
περιλαμβάνουν
μειώσεις
μισθών και
συντάξεων, σε
συνδυασμό με
τη μείωση του
αριθμού των
δημοσίων
υπαλλήλων και
περικοπές στην
υγεία, την
παιδεία και στις
κεφαλαιακές
και τρέχουσες
δαπάνες των δημοσίων
επιχειρήσεων.
Τα μέτρα
αύξησης των
εσόδων
βασίζονται
στην αύξηση
της έμμεσης
φορολογίας με
την υπαγωγή
ορισμένων
αγαθών και
υπηρεσιών από
τον μειωμένο
και τον ενδιάμεσο
σε υψηλότερους
συντελεστές
ΦΠΑ. Οι αλλαγές
στο σύστημα
άμεσης
φορολογίας
αποσκοπούν,
κατά κύριο
λόγο, στη
διεύρυνση της
φορολογικής
βάσης και στον
περιορισμό των
φορολογικών
μειώσεων και
απαλλαγών στη
φορολογία
εισοδήματος
φυσικών προσώπων
και εταιρειών.
(10)     Το 2010, η
προβλεπόμενη
απόκλιση από τις
προβλέψεις του
προϋπολογισμού
είναι περίπου 2¼%
του ΑΕΠ και
συνδέεται
κυρίως με την
ταχύτερη από
την
αναμενόμενη
αποκατάσταση
της ισορροπίας
της οικονομίας,
με μείωση της
φορολογικής
συνιστώσας των
εξαγωγών και
τη μεγαλύτερη
από την
αναμενόμενη
επίπτωση της
ανεργίας στους
προϋπολογισμούς
κοινωνικής ασφάλισης.
Η υστέρηση των
εσόδων είναι
μεγάλη και
αποδίδεται
στην είσπραξη
λιγότερων από
τους αναμενόμενους
άμεσους και
έμμεσους
φόρους, αλλά
και εισφορών
κοινωνικής
ασφάλισης. Η
αλλαγή των
φορολογικών
βάσεων είχε ως
αποτέλεσμα τη
συνολική
υστέρηση των
εσόδων περίπου
κατά 2% του ΑΕΠ σε σύγκριση
με τα
προβλεφθέντα
στον
προϋπολογισμό
του 2012 έσοδα, ενώ
το ¼% του ΑΕΠ οφείλεται
σε έκτακτες
πράξεις.
Συνολικά, οι
δαπάνες
εξελίσσονται
σύμφωνα με τον
σχεδιασμό, ενώ
η αύξηση των
δαπανών για
επιδόματα
ανεργίας
εξισορροπείται
με
εξοικονομήσεις
σε άλλους
τομείς, ιδίως
αποζημιώσεις
εργαζομένων.
Εξοικονομήσεις
της τάξης του 1,5%
του ΑΕΠ – από τη
μείωση των
καθαρών πληρωμών
τόκων και την
αναδιάταξη
διαρθρωτικών
κεφαλαίων της
ΕΕ – και, πιθανόν,
έκτακτα έσοδα
από την
παραχώρηση
ενός
αερολιμένα θα
συμβάλουν στη
μερική
αντιστάθμιση
της υστέρησης
των εσόδων.
Δεδομένου ότι
ορισμένοι από
τους
παράγοντες μείωσης
του
ελλείμματος το
2012 έχουν έκτακτο
χαρακτήρα, το
κενό το 2012
συνεπάγεται τη
μεταφορά
περίπου 1½% του
ΑΕΠ στο 2013,
εξαιτίας της
συρρίκνωσης
των βάσεων
φορολογικών
εσόδων και των
εξελίξεων στην
αγορά
εργασίας.
(11)     Σύμφωνα
με την
τελευταία
επικαιροποίηση
από τις υπηρεσίες
της Επιτροπής
των
οικονομικών
προοπτικών της πορτογαλικής
οικονομίας,
και με την
παραδοχή ότι δεν
θα μεταβληθεί
η
ακολουθούμενη
πολιτική, το δημόσιο
έλλειμμα το 2013
προβλέπεται να
ανέλθει στο 4¾%
του ΑΕΠ, έναντι
του αρχικού
στόχου για 3%. Στο
πλαίσιο του
προγράμματος
οικονομικής
προσαρμογής
για την Πορτογαλία,
η παραδοχή ότι
οι ασκούμενες
πολιτικές θα παραμείνουν
αμετάβλητες
λαμβάνει υπόψη
τα μέτρα που
συμφωνήθηκαν
στην
εκτελεστική
απόφαση 2011/344/ΕΕ
του Συμβουλίου,
της 17ης Μαΐου 2011,
για τη
χορήγηση
ενωσιακής
χρηματοδοτικής
ενίσχυσης στην
Πορτογαλία και
στην τέταρτη
επικαιροποίηση
του Μνημονίου
Συναντίληψης
επί ειδικών
οικονομικών
όρων μεταξύ
της Ευρωπαϊκής
Επιτροπής, που
ενεργεί εξ
ονόματος της
Ευρωπαϊκής
Ένωσης, και της
Δημοκρατίας
της
Πορτογαλίας. Στην
τέταρτη
επικαιροποίηση
του Μνημονίου
Συναντίληψης
επί ειδικών
όρων
οικονομικής
πολιτικής εξετάστηκαν
μέτρα
δημοσιονομικής
εξυγίανσης της
τάξης του 2% περίπου
του ΑΕΠ το 2013,
περιλαμβανομένης
σημαντικής
μείωσης των
δαπανών, με
χαμηλότερη
αποζημίωση
εργαζομένων
και περικοπές
στους τομείς
της παιδείας
και της υγείας,
σε συνδυασμό
με την
αναδιάρθρωση
της κεντρικής
διοίκησης και
των δημοσίων
επιχειρήσεων.
Στο σκέλος των
εσόδων, τα
μέτρα αποσκοπούσαν
στη διεύρυνση
της
φορολογικής
βάσης, με τη
μείωση των
φοροαπαλλαγών
και των εκπτώσεων
φόρου στη
φορολογία
φυσικών
προσώπων και
εταιρειών και
την αύξηση των
ειδικών φόρων
κατανάλωσης.
Κατά την ίδια
λογική, στο
Πρόγραμμα
Σταθερότητας
του 2012 εξετάζονται
μέτρα
εξυγίανσης της
τάξης του 1,4% του
ΑΕΠ.
(12)     Σύμφωνα
με την τελευταία
επικαιροποίηση
από τις
υπηρεσίες της
Επιτροπής των
οικονομικών
προοπτικών της πορτογαλικής
οικονομίας, το
διαρθρωτικό
έλλειμμα
ανερχόταν σε -8,7%,
-8,5% και -6,3% του ΑΕΠ
το 2009, το 2010 και το 2011,
αντίστοιχα.
Εκτιμάται ότι
θα ανέλθει στο
-4,2% του ΑΕΠ το 2012.
Αυτό
συνεπάγεται
εμφανή μέση
δημοσιονομική
προσπάθεια ύψους
1,5% του ΑΕΠ στο
διάστημα 2010 έως 2012,
που μετράται
ως διαφορά
μεταξύ των
διαρθρωτικών
ελλειμμάτων.
Το ποσοστό
αυτό υπερβαίνει
την ελάχιστη
απαιτούμενη
μέση ετήσια
δημοσιονομική
προσπάθεια
κατά 1¼% του ΑΕΠ,
που όρισε το
Συμβούλιο για
την περίοδο 2010-2013.
Με διόρθωση,
λόγω της
αλλαγής του
μακροοικονομικού
σεναρίου στο
διάστημα
μεταξύ των
προβλέψεων
στις οποίες βασίστηκαν
οι συστάσεις
του Συμβουλίου
της 2ας
Δεκεμβρίου 2009
και της τρέχουσας
πρόβλεψης, η
εκτιμώμενη
μέση ετήσια
δημοσιονομική
προσπάθεια
μεταξύ 2010 και 2012
είναι υψηλότερη
κατά 0,8% του ΑΕΠ.
Συνεπώς, η
Πορτογαλία
έχει λάβει μέχρι
στιγμής
αποτελεσματικά
μέτρα όσον
αφορά την
εξέλιξη του
διαρθρωτικού
ελλείμματος
έως το 2012.
(13)     Σύμφωνα
με τις
φθινοπωρινές
προβλέψεις του
2009 των υπηρεσιών
της Επιτροπής,
στις οποίες
βασιζόταν η
σύσταση του
Συμβουλίου
δυνάμει του άρθρου
126 παράγραφος 7
της ΣΛΕΕ, της 2ας
Δεκεμβρίου 2009, η πορτογαλική
οικονομία
αναμενόταν να
αυξηθεί κατά 0,3%
το 2010 και κατά 1,0% το
2011. Τα έτη 2012 και 2013
υπερέβαιναν
τον ορίζοντα
εκείνων των
προβλέψεων,
αλλά με βάση
την υπόθεση
σταδιακής
εξάλειψης του
μεγάλου αρνητικού
κενού
παραγωγής
μέχρι το 2015, αναμενόταν
για τα έτη 2012 και 2013
μεγαλύτερη
αύξηση από αυτήν
του 2011. Η εξέλιξη
του
πραγματικού
ΑΕΠ για το 2010 και
το 2011 παρουσίασε
πολύ μεγάλη
απόκλιση από τις
φθινοπωρινές
προβλέψεις του
2009, με υψηλότερη μη
διατηρήσιμη ανάπτυξη
το 2010, οφειλόμενη
σε μεγάλο
βαθμό σε
έκτακτους
παράγοντες,
και πολύ
χαμηλότερη
ανάπτυξη το 2011.
Επιπλέον, η
σύνθεση της
οικονομικής
ανάπτυξης
βασιζόταν πολύ
λιγότερο στην
εγχώρια
ζήτηση. Η
σωρευτική
συνεισφορά της
εγχώριας
ζήτησης για το 2010
και το 2011 ήταν ‑5
εκατοστιαίες
μονάδες του
ΑΕΠ, σε
σύγκριση με
πρόβλεψη για -0,6 εκατοστιαίες
μονάδες. Ταυτόχρονα,
η αγορά εργασίας
επιδεινώθηκε σε
μεγαλύτερο βαθμό
και ταχύτερα από
τα προβλεπόμενα
στις
φθινοπωρινές
προβλέψεις του
2009 των υπηρεσιών
της Επιτροπής. Η
τελευταία
επικαιροποίηση
των προβλέψεων
των υπηρεσιών
της Επιτροπής
για την
πορτογαλική οικονομία
προβλέπει
έντονα
αρνητικούς
ρυθμούς ανάπτυξης
για το 2012 και το 2013.
Επιπλέον, η
σύνθεση της
ανάπτυξης είναι
πιθανόν να
εξακολουθήσει
να στρέφεται
προς τις
καθαρές
εξαγωγές. Οι εν
λόγω
προοπτικές της
ανάπτυξης
φαίνεται ότι
επηρεάστηκαν
από
απροσδόκητα
γεγονότα.
(14)     Το
ακαθάριστο
δημόσιο χρέος
αυξήθηκε από 93,3% το
2010 στο 107,8% του ΑΕΠ
το 2011 και, με βάση
την πλέον
πρόσφατη επικαιροποίηση
από τις
υπηρεσίες της
Επιτροπής των
οικονομικών
προοπτικών της πορτογαλικής
οικονομίας,
εκτιμάται ότι
θα ανέλθει στο
119,1% του ΑΕΠ το 2012
και θα φθάσει
το 123,7% του ΑΕΠ το 2013,
υπερβαίνοντας
έτσι την τιμή
αναφοράς της
Συνθήκης σε
όλα τα έτη. Αυτή
η αύξηση του
δείκτη χρέους
οφείλεται κυρίως
σε πληρωμές
περισσότερων
τόκων,
συμπεριλαμβανομένων
πληρωμών που
συνδέονται με τα
δάνεια του
προγράμματος,
και, σε
μικρότερο
βαθμό, στη
δυναμική του
πρωτογενούς
ελλείμματος. Η
προσαρμογή
αποθεμάτων-ροών
είναι
σημαντική το 2012,
συμβάλλοντας
στην αύξηση
κατά 3,3
εκατοστιαίες
μονάδες του
ΑΕΠ, και συνδέεται
με το
πρόγραμμα
διακανονισμού
των τιμολογίων
προμηθευτών
των δημοσίων
οργανισμών και
άλλων εκκρεμών
πράξεων.
(15)     Η
δημοσιονομική
θέση
επιδεινώθηκε
σημαντικά σε σύγκριση
με τις
παραδοχές της
αρχικής σύστασης
του
Συμβουλίου,
λόγω της
επιδείνωσης των
οικονομικών
προοπτικών, οι
οποίες επίσης
προβλέπουν
λιγότερα
φορολογικά
έσοδα. Συν τοις
άλλοις, η
σημαντική
συρρίκνωση της
οικονομίας
επηρεάζει την
απασχόληση και
την ανεργία με
ιδιαίτερα αρνητικό
τρόπο. Αυτό
έχει αρνητικές
επιπτώσεις στο
σκέλος τόσο
των εσόδων όσο
και των
δαπανών, λόγω
της υστέρησης
των εισφορών
κοινωνικής
ασφάλισης και
των υψηλότερων
κοινωνικών
μεταβιβάσεων.
Αν ληφθούν
υπόψη όλοι
αυτοί οι
παράγοντες,
και ιδίως η
αισθητή
επιδείνωση των
δημοσιονομικών
προοπτικών από
τον χρόνο
έκδοσης της αρχικής
σύστασης του
Συμβουλίου
δυνάμει του
άρθρου 126
παράγραφος 7 της
ΣΛΕΕ και το
γεγονός ότι η
Πορτογαλία
έχει λάβει
αποτελεσματικά
μέτρα,
δικαιολογείται
παράταση κατά
ένα επιπλέον
έτος για τη
διόρθωση του
υπερβολικού
ελλείμματος.
(16)     Για
να εγκριθεί
παράταση ενός
έτους για τη
διόρθωση του
υπερβολικού
ελλείμματος
απαιτείται η
επίτευξη
ενδιάμεσων
στόχων για
ονομαστικό
έλλειμμα ίσο
με 5,0% του ΑΕΠ για
το 2012, 4,5% του ΑΕΠ για
το 2013 και 2,5% του ΑΕΠ
για το 2014, όπως
ορίζεται στην
πέμπτη
επικαιροποίηση
της εκτελεστικής
απόφασης 2011/344/ΕΕ
του
Συμβουλίου.
Βάσει των
επίκαιρων
προβλέψεων των
υπηρεσιών της
Επιτροπής για
τις
οικονομικές
προοπτικές
στην Πορτογαλία,
η υποκείμενη
απαιτούμενη
βελτίωση του
διαρθρωτικού
δημοσιονομικού
αποτελέσματος
που προκύπτει
από αυτούς
τους
ονομαστικούς
στόχους είναι
ίση με 2,3% του ΑΕΠ
το 2012, 1,6% του ΑΕΠ το 2013
και 1,3% του ΑΕΠ το
2014. Οι πορτογαλικές
αρχές θα
λάβουν
πρόσθετα μέτρα
για να επιτύχουν
τους στόχους
για το έλλειμμα
το 2012, το 2013 και το 2014
με βάση τις
ανάγκες που
εντοπίστηκαν
στην πέμπτη επανεξέταση
του
προγράμματος
οικονομικής
προσαρμογής.
Επιπροσθέτως,
οι αρχές θα
λάβουν έκτακτα
μέτρα τα επόμενα
έτη, σε
περίπτωση
αποκλίσεων
λόγω των
πιθανών κινδύνων
εφαρμογής.
(17)     Παρά
τη σχετική
αποσυμπίεση
κατά τους
τελευταίους
μήνες, η πίεση
της αγοράς στο
δημόσιο χρέος
της Πορτογαλίας
εξακολουθεί να
είναι μεγάλη
και είναι
αναγκαίο να
ενισχυθεί η
αξιοπιστία της
προσπάθειας
εξυγίανσης. Αυτό
θα απαιτήσει
λεπτομερή
εξειδίκευση
όλων των
διαρθρωτικών
μέτρων που
είναι αναγκαία
για την
επίτευξη των δημοσιονομικών
στόχων το 2013 και
το 2014, και
επίσπευση του
ρυθμού μείωσης
του ελλείμματος,
εάν οι
οικονομικές ή
οι
δημοσιονομικές
συνθήκες
αποδειχθούν
καλύτερες από
τις
αναμενόμενες
επί του
παρόντος. Η
σημασία της
έγκαιρης λήψης
μέτρων για να
αποτραπεί ο
κίνδυνος
μελλοντικών
αποκλίσεων
δικαιολογεί
τον καθορισμό
τρίμηνης προθεσμίας
για τη λήψη
αποτελεσματικών
μέτρων.
(18)     Στις 6
Ιουλίου, το
Συμβούλιο
εξέδωσε
ειδικές συστάσεις
απευθυνόμενες στην
Πορτογαλία
προκειμένου να
εφαρμόσει τα
μέτρα που
ορίστηκαν στην
εκτελεστική
απόφαση 2011/344/ΕΕ
του Συμβουλίου
και
εξειδικεύτηκαν
περαιτέρω στο
Μνημόνιο Συναντίληψης
της 17ης Μαΐου 2011
και τις
μεταγενέστερες
προσθήκες. Συνολικά,
τα μέτρα αυτά αποσκοπούν
στην υιοθέτηση
μιας
αξιόπιστης και
ισόρροπης
στρατηγικής για
δημοσιονομική
εξυγίανση,
βασιζόμενης σε
διαρθρωτικά
δημοσιονομικά
μέτρα και στην
άσκηση
αυστηρότερου
δημοσιονομικού
ελέγχου επί
των δημοσίων
επιχειρήσεων
και των συμπράξεων
δημοσίου και
ιδιωτικού
τομέα, σε
ριζικές και
εμπροσθοβαρείς
διαρθρωτικές
μεταρρυθμίσεις
στις αγορές
προϊόντων και
υπηρεσιών και σε
προσπάθειες
διασφάλισης
του
χρηματοπιστωτικού
τομέα μέσω
ανακεφαλαιοποίησης
με τη στήριξη
εφεδρικών
διευκολύνσεων.

(19)     Παράλληλα
με την τακτική επανεξέταση
του
προγράμματος οικονομικής
προσαρμογής
της
Πορτογαλίας,
όπως ορίζει η εκτελεστική
απόφαση 2011/344/ΕΕ
του Συμβουλίου,
θα
πραγματοποιείται
ανά τρίμηνο έλεγχος
της προόδου
εφαρμογής των
δεσμεύσεων της
χώρας στο
πλαίσιο της
διαδικασίας υπερβολικού
ελλείμματος.
(20)     Η
Πορτογαλία
πληροί τις
προϋποθέσεις
για την παράταση
της προθεσμίας
για τη
διόρθωση του
υπερβολικού
ελλείμματος
της γενικής
κυβέρνησης,
όπως ορίζεται στο
άρθρο 3
παράγραφος 5
του κανονισμού
(ΕΚ) αριθ. 1467/97 για
την επιτάχυνση
και τη
διασαφήνιση
της εφαρμογής
της διαδικασίας
υπερβολικού
ελλείμματος,
ΣΥΝΙΣΤΑ:
(1)
Στις πορτογαλικές
αρχές να
θέσουν τέλος
στην τρέχουσα
κατάσταση
υπερβολικού
ελλείμματος
μέχρι το 2014.
(2)
Στις πορτογαλικές
αρχές να
βελτιώσουν το
διαρθρωτικό
αποτέλεσμα κατά
2,3% του ΑΕΠ το 2012,
κατά 1,6% του ΑΕΠ
το 2013 και κατά 1,3%
του ΑΕΠ το 2014,
ώστε να
μειωθεί το
ονομαστικό
δημοσιονομικό
έλλειμμα κάτω
από την τιμή
αναφοράς του 3%
του ΑΕΠ έως το 2014,
βάσει της
επικαιροποίησης
των προβλέψεων
των υπηρεσιών
της Επιτροπής
για τις
προοπτικές της
πορτογαλικής
οικονομίας. Οι
ονομαστικοί
στόχοι για το
έλλειμμα
πρέπει να
είναι 5,0% του ΑΕΠ
για το 2012, 4½% του
ΑΕΠ για το 2013 και 2,5%
του ΑΕΠ για το 2014.
(3)
Στις πορτογαλικές
αρχές να
εφαρμόσουν τα
μέτρα που εγκρίθηκαν
στον προϋπολογισμό
του 2012 και τον
συμπληρωματικό
προϋπολογισμό
του Μαρτίου
και να λάβουν
πρόσθετα μέτρα
ύψους 0,3% του ΑΕΠ,
για να
περιοριστεί το
έλλειμμα στο 5,0%
του ΑΕΠ. Τα μέτρα
αυτά
περιλαμβάνουν
το πάγωμα
ορισμένων πιστώσεων
του
προϋπολογισμού
του 2012 για επενδυτικά
σχέδια που δεν
έχουν αρχίσει
ακόμη, την
αύξηση του
φόρου
χαρτοσήμου στη
μεγάλη
περιουσία και
των
συντελεστών
φορολόγησης
εσόδων από επενδύσεις,
με επίσπευση
της εφαρμογής
ορισμένων μέτρων
του
προϋπολογισμού
του 2013 για τη
μείωση των κοινωνικών
παροχών και
την εφαρμογή
άλλων μέτρων
που αποφέρουν
εξοικονομήσεις
από την
ενδιάμεση
κατανάλωση και
έσοδα από
πωλήσεις.
(4)
Στις πορτογαλικές
αρχές να
λάβουν μόνιμα
μέτρα
εξυγίανσης της
τάξης του 3,0% του
ΑΕΠ για να
επιτύχουν τον
στόχο του 4,5% του
ΑΕΠ το 2013. Εάν δεν
υπάρξει
διαφορετική
ρύθμιση, τα
μέτρα που θα
ληφθούν στον
προϋπολογισμό
του 2013
περιλαμβάνουν:
i) μείωση της
αποζημίωσης
ανά εργαζόμενο
που θα
προέλθει από
την ουσιαστική
μείωση του
αριθμού των
δημοσίων
υπαλλήλων, των
πληρωμών για
υπερωρίες και των
αμοιβών σε
είδος, ii) την
εφαρμογή
αυστηρότερων εισοδηματικών
κριτηρίων και
την περικοπή
ορισμένων
κοινωνικών
προγραμμάτων
και παροχών, iii)
τη ριζική
μεταρρύθμιση
του τομέα της
υγείας και των
δημοσίων
επιχειρήσεων.
Όσον αφορά το
σκέλος των εσόδων,
τα προβλεπόμενα
μέτρα
περιλαμβάνουν:
i) μεταρρύθμιση
του συστήματος
φορολογίας
φυσικών
προσώπων, με
απλοποίηση της
φορολογικής
δομής,
κατάργηση ορισμένων
φορολογικών
δαπανών,
αύξηση του
μέσου φορολογικού
συντελεστή, με
παράλληλη βελτίωση
της
προοδευτικότητας,
ii) διεύρυνση της
φορολογικής
βάσης των
επιχειρήσεων
με κατάργηση
της έκπτωσης
φόρου και iii)
αύξηση του
φόρου ακίνητης
περιουσίας. Οι
πορτογαλικές
αρχές θα
λάβουν έκτακτα
μέτρα το 2013, εάν
υπάρξουν
αποκλίσεις.
(5)
Στις πορτογαλικές
αρχές να λάβουν
μόνιμα μέτρα
εξυγίανσης της
τάξης του 1¾% του
ΑΕΠ για να
επιτύχουν τον
στόχο για το
έλλειμμα του 2014.
Θα διεξαχθεί συνολική
επανεξέταση
δαπανών για
τον πλήρη
προσδιορισμό
των μέτρων ύψους
4 δισ. ευρώ το
διάστημα 2014-2015 για
τους σκοπούς
της έκτης επανεξέτασης
του
Προγράμματος
Οικονομικής
Προσαρμογής,
και τα μέτρα θα
οριστούν
πλήρως έως τα
μέσα Φεβρουαρίου
του 2013. Τα σχέδια
δημοσιονομικής
εξυγίανσης για
το 2014-2015 θα
αναλυθούν
πλήρως στο
Πρόγραμμα Σταθερότητας
του 2013.
(6)
Η
πορτογαλική
κυβέρνηση πρέπει
να λάβει
αποτελεσματικά
μέτρα για την
εφαρμογή της
παρούσας
σύστασης εντός
τριών μηνών
από την έκδοση
της παρούσας
σύστασης και,
σύμφωνα με το
άρθρο 3
παράγραφος 4α
του κανονισμού
(ΕΚ) αριθ. 1467/97 του
Συμβουλίου, να
υποβάλει
αναλυτική έκθεση
σχετικά με την
προβλεπόμενη
στρατηγική
εξυγίανσης για
την επίτευξη των
στόχων.
Περαιτέρω,
το Συμβούλιο καλεί
τις πορτογαλικές
αρχές:
- Επιπλέον
της έκθεσης
που
προβλέπεται
στη σύσταση
αριθ. 6 και
παράλληλα με
τις απαιτήσεις
που ορίζονται
στην
εκτελεστική
απόφαση 2011/344/ΕΕ του
Συμβουλίου,
της 17ης Μαΐου 2011,
για τη
χορήγηση ενωσιακής
χρηματοδοτικής
ενίσχυσης στην
Πορτογαλία, να
υποβάλλουν
τριμηνιαίες
εκθέσεις
προόδου της
εφαρμογής της
παρούσας
σύστασης,
καθώς και να
περιλαμβάνουν
σχετικό
χωριστό κεφάλαιο
στα
προγράμματα
σταθερότητας
τα οποία θα
καταρτιστούν
μέχρι το 2015.
- Να
διατηρήσουν τη
δυναμική των
μεταρρυθμίσεων
κατά τη
διαχείριση των
δημοσίων
οικονομικών,
με την
τροποποίηση
του νόμου του
προϋπολογισμού,
προκειμένου να
συμμορφωθούν
με τους νέους
κανόνες δημοσιονομικής
διακυβέρνησης
της Ευρωπαϊκής
Ένωσης και να
συνεχίσουν να
βελτιώνουν τη
διαφάνεια και
τον έλεγχο σε
όλα τα στάδια
του
προϋπολογισμού,
καθώς και να
διασφαλίζουν
την τήρηση του
μεσοπρόθεσμου
δημοσιονομικού
πλαισίου του
και τους
στόχους για
όλα τα επίπεδα
της γενικής
κυβέρνησης. Η
παρούσα
σύσταση
απευθύνεται
στη Δημοκρατία
της
Πορτογαλίας.
Βρυξέλλες,
[…]
                                                                       Για
το Συμβούλιο
                                                                       Ο
Πρόεδρος


               19.2.2016

               EL

               Επίσημη Εφημερίδα της Ευρωπαϊκής Ένωσης

               C 65/168

         P7_TA(2013)0278
   Επισκόπηση της οργάνωσης και της λειτουργίας της ΕΥΕΔ το 2013
   Σύσταση του Ευρωπαϊκού Κοινοβουλίου της 13ης Ιουνίου 2013 προς την Ύπατη Εκπρόσωπο της Ένωσης για θέματα εξωτερικής πολιτικής και πολιτικής ασφαλείας και Αντιπρόεδρο της Ευρωπαϊκής Επιτροπής, προς το Συμβούλιο και την Επιτροπή σχετικά με την επισκόπηση της οργάνωσης και της λειτουργίας της ΕΥΕΔ για το 2013 (2012/2253(INI))
   (2016/C 065/24)

      Το Ευρωπαϊκό Κοινοβούλιο,

               —

               έχοντας υπόψη το άρθρο 27 παράγραφος 3 της Συνθήκης για την Ευρωπαϊκή Ένωση (ΣΕΕ) που προβλέπει την ίδρυση μιας Ευρωπαϊκής Υπηρεσίας Εξωτερικής Δράσης (ΕΥΕΔ), έργο της οποίας είναι να επικουρεί τον ύπατο εκπρόσωπο της Ένωσης για θέματα εξωτερικής πολιτικής και πολιτικής ασφαλείας,

               —

               έχοντας υπόψη το άρθρο 21 παράγραφος 3 της ΣΕΕ που ορίζει ότι ο ύπατος εκπρόσωπος επικουρεί το Συμβούλιο και την Επιτροπή στη διασφάλιση της συνοχής μεταξύ των διαφόρων τομέων εξωτερικής δράσης της Ένωσης,

               —

               έχοντας υπόψη το άρθρο 26 παράγραφος 2 της ΣΕΕ που προβλέπει ότι το Συμβούλιο και ο ύπατος εκπρόσωπος μεριμνούν για την ενότητα, τη συνοχή και την αποτελεσματικότητα της δράσης της Ένωσης,

               —

               έχοντας υπόψη το άρθρο 35 παράγραφος 3 της ΣΕΕ που ορίζει ότι οι διπλωματικές και προξενικές αποστολές των κρατών μελών και οι αντιπροσωπείες της Ένωσης συμβάλλουν στην εφαρμογή του δικαιώματος προστασίας των πολιτών της Ένωσης στο έδαφος τρίτων χωρών,

               —

               έχοντας υπόψη το άρθρο 36 της ΣΕΕ που ορίζει ότι ο ύπατος εκπρόσωπος της Ένωσης για θέματα εξωτερικής πολιτικής και πολιτικής ασφαλείας/Αντιπρόεδρος της Επιτροπής (στο εξής ΥΕ/ΑΕ) ζητά τακτικά τη γνώμη του Ευρωπαϊκού Κοινοβουλίου όσον αφορά τις κύριες πτυχές και τις βασικές επιλογές της κοινής εξωτερικής πολιτικής και της κοινής πολιτικής ασφαλείας και άμυνας, το ενημερώνει για την εξέλιξη των εν λόγω πολιτικών και μεριμνά ώστε να λαμβάνονται δεόντως υπόψη οι απόψεις του,

               —

               έχοντας υπόψη το άρθρο 42 της ΣΕΕ το οποίο εκχωρεί στον ΥΕ/ΑΕ εξουσίες να υποβάλλει προτάσεις στον τομέα της κοινής πολιτικής ασφάλειας και άμυνας, συμπεριλαμβανομένης της εκτέλεσης αποστολών, χρησιμοποιώντας τόσο εθνικούς πόρους όσο και πόρους της Ένωσης,

               —

               έχοντας υπόψη το άρθρο 13 παράγραφος 3 της απόφασης του Συμβουλίου της 26ης Ιουλίου 2010 για την σύσταση της Ευρωπαϊκής Υπηρεσίας Εξωτερικής Δράσης (εφεξής απόφαση ΕΥΕΔ), που ορίζει ότι ο Ύπατος Εκπρόσωπος προβαίνει, έως τα μέσα του 2013, σε επανεξέταση της οργάνωσης και της λειτουργίας της ΕΥΕΔ, η οποία καλύπτει μεταξύ άλλων την εφαρμογή του άρθρου 6 παράγραφοι 6 και 8 για την γεωγραφική προέλευση, που συνοδεύεται, εν ανάγκη, από νομοθετική πρόταση για την τροποποίηση της απόφασης,

               —

               έχοντας υπόψη τα άρθρα 298 και 336 της Συνθήκης για τη λειτουργία της Ευρωπαϊκής Ένωσης (ΣΛΕΕ) στα οποία προβλέπεται η νομοθετική διαδικασία που διέπει ζητήματα υπηρεσιακής κατάστασης,

               —

               έχοντας υπόψη τη δήλωση της ΥΕ/ΑΕ της Επιτροπής για την πολιτική λογοδοσία (εφεξής δήλωση της ΥΕ/ΑΕ) (1),

               —

               έχοντας υπόψη την έκθεση για το προσωπικό της ΕΥΕΔ της 24ης Ιουλίου 2012 που υποβλήθηκε σύμφωνα με το άρθρο 6 παράγραφος 9 της απόφασης ΕΥΕΔ,

               —

               έχοντας υπόψη το άρθρο 97 του Κανονισμού του,

               —

               έχοντας υπόψη την έκθεση της Επιτροπής Νομικών Θεμάτων και τις γνωμοδοτήσεις της Επιτροπής Εξωτερικών Υποθέσεων, της Επιτροπής Ανάπτυξης, της Επιτροπής Προϋπολογισμών και της Επιτροπής Ελέγχου του Προϋπολογισμού (A7-0147/2013),

               Α.

               λαμβάνοντας υπόψη ότι η Συνθήκη της Λισαβόνας θέσπισε τον στόχο για τη διασφάλιση της ενότητας, της συνοχής και της αποτελεσματικότητας της εξωτερικής δράσης της Ευρωπαϊκής Ένωσης·

               Β.

               λαμβάνοντας υπόψη ότι η ΕΥΕΔ αποτελεί έναν νέο υβριδικό φορέα χωρίς προηγούμενο στην ΕΕ, ο οποίος αντλεί πόρους από κοινοτικές και διακυβερνητικές πηγές και, ως εκ τούτου, δεν μπορεί να αναμένεται να καταστεί πλήρως λειτουργικός μέσα σε δύο έτη από την ίδρυσή του· λαμβάνοντας, συνεπώς, υπόψη ότι η επισκόπηση της οργάνωσης και της λειτουργίας του θα πρέπει να βασίζεται σε δίκαιη και εποικοδομητική κριτική·

               Γ.

               λαμβάνοντας υπόψη ότι η επιτυχία της ΕΥΕΔ θα πρέπει να υπολογίζεται με βάση τη δυνατότητά της να ακολουθεί μια ολοκληρωμένη προσέγγιση της ΕΕ όσον αφορά τις σημερινές εξωτερικές προκλήσεις και αρμοδιότητες καθώς και με βάση την ικανότητά της να επιτυγχάνει αποδοτικότερη χρήση των περιορισμένων πόρων μέσω μεγαλύτερης συνεργασίας και οικονομιών κλίμακας σε επίπεδο Ευρωπαϊκής Ένωσης και σε εθνικό επίπεδο·

               Δ.

               λαμβάνοντας υπόψη ότι ο τριπλός ρόλος του/της ΥΕ/ΑΕ αποτελεί την πλέον απτή εκδήλωση αυτής της προσπάθειας για την επίτευξη μεγαλύτερης συνοχής στο πλαίσιο της εξωτερικής δράσης της ΕΕ·

               Ε.

               λαμβάνοντας υπόψη ότι η ισχύουσα διάρθρωση της Επιτροπής δεν αντικατοπτρίζει επαρκώς τον ειδικό ρόλο που έχει ανατεθεί στον/στην ΥΕ/ΑΕ σε σχέση με την εξωτερική δράση της ΕΕ·

               ΣΤ.

               λαμβάνοντας υπόψη ότι οι πολλαπλοί ρόλοι που έχουν ανατεθεί από τη Συνθήκη της Λισαβόνας στον/στην ΥΕ/ΑΕ καθιστούν αναγκαία τη δημιουργία θέσης ή θέσεων πολιτικού αναπληρωτή του/της, προκειμένου να διασφαλιστεί ότι ο/η ΥΕ/ΑΕ επικουρείται κατά την εκτέλεση των καθηκόντων του/της·

               Ζ.

               λαμβάνοντας υπόψη ότι η λήψη και η εκτέλεση των επιχειρησιακών αποφάσεων στον τομέα της Κοινής Εξωτερικής Πολιτικής και Πολιτικής Ασφαλείας/Κοινής Πολιτικής Ασφάλειας και Άμυνας (ΚΕΠΠΑ/ΚΠΑΑ) πραγματοποιούνται με εξαιρετικά αργούς ρυθμούς για λόγους διαρθρωτικής και διαδικαστικής φύσης· λαμβάνοντας υπόψη ότι αυτό κατέστη για μια ακόμα φορά εμφανές με την κρίση στο Μάλι, για την αντιμετώπιση της οποίας οι διαδικασίες λήψης αποφάσεων και οι αποφάσεις χρηματοδότησης δεν εγκρίθηκαν ούτε και εφαρμόσθηκαν γρήγορα·

               Η.

               λαμβάνοντας υπόψη ότι η ΕΥΕΔ θα πρέπει να διαθέτει μια εξορθολογισμένη, προσανατολισμένη στην επίτευξη αποτελεσμάτων και αποδοτική διάρθρωση, η οποία θα είναι σε θέση να παρέχει στήριξη στην πολιτική ηγεσία στις εξωτερικές σχέσεις, ιδίως στον τομέα της ΚΕΠΠΑ και να διευκολύνει τη λήψη των αποφάσεων στο Συμβούλιο· λαμβάνοντας υπόψη ότι, για τον λόγο αυτόν, η ΕΥΕΔ θα πρέπει να είναι σε θέση να παρέχει, σε σύντομο χρονικό διάστημα και με συντονισμένο τρόπο, εμπειρογνωμοσύνη από διάφορα τμήματα, μεταξύ άλλων και από την Επιτροπή· λαμβάνοντας υπόψη ότι η ισχύουσα διάρθρωση της ΕΥΕΔ διαθέτει υπερβολικά μεγάλο αριθμό ανώτατων διοικητικών στελεχών και υπερβολικά πολλά επίπεδα λήψης αποφάσεων·

               Θ.

               λαμβάνοντας υπόψη ότι οι δυνατότητες ταχείας ανάπτυξης των μάχιμων μονάδων της ΕΕ δεν χρησιμοποιούνται ακόμη·

               Ι.

               λαμβάνοντας υπόψη ότι η εμπειρία του παρελθόντος έχει καταστήσει σαφή την ανάγκη θέσπισης μόνιμου επιχειρησιακού στρατηγείου στις Βρυξέλλες για τη διεξαγωγή των αποστολών της ΚΠΑΑ·

               ΙΑ.

               λαμβάνοντας υπόψη ότι, στην περίπτωση των αραβικών εξεγέρσεων, κατέστη προφανές ότι η ΕΕ δεν είναι σε θέση να διασφαλίσει, βραχυπρόθεσμα, ανακατανομή των πόρων, συμπεριλαμβανομένου του προσωπικού, ώστε να ανταποκριθεί στις νέες πολιτικές προτεραιότητες· λαμβάνοντας υπόψη ότι το μέγεθος και τα χαρακτηριστικά του προσωπικού των αντιπροσωπειών της ΕΕ πρέπει να αντικατοπτρίζουν τα στρατηγικά συμφέροντα της Ένωσης·

               ΙΒ.

               λαμβάνοντας υπόψη ότι ο ρόλος της ΕΥΕΔ στον καθορισμό του στρατηγικού προσανατολισμού και η συμβολή της στην υλοποίηση των μέσων εξωτερικής χρηματοδοτικής βοήθειας της ΕΕ θα πρέπει να ενισχυθούν σύμφωνα με τους βασικούς άξονες της εξωτερικής πολιτικής της ΕΕ·

               ΙΓ.

               λαμβάνοντας υπόψη πόσο σημαντικό είναι να διασφαλιστεί καλύτερος συντονισμός και χρηστή διακυβέρνηση στον τομέα της ανάπτυξης σε διεθνές επίπεδο, ώστε να μπορέσει η ΕΕ να μιλήσει με μια φωνή και να κερδίσει σε προβολή·

               ΙΔ.

               λαμβάνοντας υπόψη ότι, ιδίως σε περιόδους δημοσιονομικών περιορισμών, η ΕΥΕΔ θα πρέπει να ενεργεί ως καταλύτης για την επίτευξη μεγαλύτερων συνεργειών, όχι μόνο εντός του θεσμικού πλαισίου της ΕΕ, αλλά και μεταξύ της ΕΕ και των κρατών μελών της·

               ΙΕ.

               λαμβάνοντας υπόψη ότι, σε μια περίοδο που οι κυβερνήσεις των κρατών μελών περιορίζουν σε μεγάλο βαθμό τη διπλωματική και προξενική τους παρουσία, η ΕΥΕΔ θα πρέπει να θεωρείται και να αξιοποιείται περαιτέρω ως ευκαιρία για την ενίσχυση της συνεργασίας και των συνεργειών·

               ΙΣΤ.

               λαμβάνοντας υπόψη ότι θα πρέπει να καταβληθούν μεγαλύτερες προσπάθειες ώστε να αποφευχθεί η αλληλεπικάλυψη των προσπαθειών και των δομών της ΕΥΕΔ, της Επιτροπής — ιδίως της ΓΔ Ανάπτυξης και Συνεργασίας και της Υπηρεσίας Ανθρωπιστικής Βοήθειας της Ευρωπαϊκής Κοινότητας (ECHO) — και της Γραμματείας του Συμβουλίου·

               ΙΖ.

               λαμβάνοντας υπόψη ότι ο στόχος σύμφωνα με τον οποίο το ένα τρίτο του προσωπικού πρέπει να προέρχεται από τα κράτη μέλη έχει επιτευχθεί, και λαμβάνοντας υπόψη ότι το προσωπικό που προέρχεται από τα τρία σκέλη (την Επιτροπή, τη Γραμματεία του Συμβουλίου και τις εθνικές διπλωματικές υπηρεσίες) θα πρέπει να κατανέμεται με κατάλληλο τρόπο σε όλα τα επίπεδα και μεταξύ των αντιπροσωπειών και του στρατηγείου·

               ΙΗ.

               λαμβάνοντας υπόψη ότι οι γυναίκες υποεκπροσωπούνται σε θέσεις AD και σε ανώτερες θέσεις, και υπερεκπροσωπούνται σε θέσεις AST·

               ΙΘ.

               λαμβάνοντας υπόψη ότι τυχόν τροποποίηση των κανόνων που αφορούν το προσωπικό πρέπει να εγκρίνεται σύμφωνα με τη διαδικασία συναπόφασης·

               Κ.

               λαμβάνοντας υπόψη ότι υπάρχει σαφής ανάγκη ανάπτυξης της ικανότητας της ΕΥΕΔ να εντοπίζει και να αντλεί διδάγματα από εμπειρίες παλαιότερων επιχειρήσεων, ιδίως στον τομέα της πρόληψης των συγκρούσεων, της διαμεσολάβησης για την επίλυση συγκρούσεων, της διαχείρισης κρίσεων, της συμφιλίωσης και της οικοδόμησης της ειρήνης·

               ΚΑ.

               λαμβάνοντας υπόψη ότι δυόμισι έτη μετά την έγκριση της δήλωσης της ΥΕ/ΑΕ θα πρέπει να πραγματοποιηθεί λεπτομερής αξιολόγηση της πολιτικής λογοδοσίας της ΕΥΕΔ ενώπιον του Κοινοβουλίου, ιδίως όσον αφορά τον βαθμό στον οποίο ζητείται η γνώμη του τελευταίου σχετικά με στρατηγικές αποφάσεις και λαμβάνονται υπόψη οι απόψεις και η συνεισφορά του·

               ΚΒ.

               λαμβάνοντας υπόψη ότι η αξιολόγηση αυτή θα πρέπει επίσης να εξετάσει δυνατότητες βελτίωσης των διαδικασιών σύμφωνα με τις οποίες παρουσιάζονται οι ΥΕ/ΑΕ και οι αξιωματούχοι της ΕΥΕΔ, συμπεριλαμβανομένων των αρχηγών αντιπροσωπειών και του ΕΕΕΕ, ενώπιον του Κοινοβουλίου και των οργάνων του, καθώς και του τρόπου με τον οποίο ανταποκρίνεται η ΕΥΕΔ στα ψηφίσματα του Κοινοβουλίου·

               ΚΓ.

               λαμβάνοντας υπόψη ότι ο έλεγχος που ασκεί το Κοινοβούλιο στην ΕΥΕΔ έχει ουσιαστική σημασία προκειμένου η ευρωπαϊκή εξωτερική δράση να κατανοείται καλύτερα και να υποστηρίζεται από τους πολίτες της ΕΕ· λαμβάνοντας υπόψη ότι ο κοινοβουλευτικός έλεγχος ενισχύει τη νομιμότητα της δράσης αυτής·

               ΚΔ.

               λαμβάνοντας υπόψη την έλλειψη ευελιξίας που παρατηρείται στα ισχύοντα χρηματοοικονομικά κυκλώματα των αντιπροσωπειών, με δυσμενείς επιπτώσεις ως προς τον φόρτο εργασίας του προσωπικού·

               1.

               απευθύνει την ακόλουθη σύσταση στην Ύπατη Εκπρόσωπο/Αντιπρόεδρο, στο Συμβούλιο και την Επιτροπή, λαμβάνοντας υπόψη ότι έχει επιτευχθεί ικανοποιητική πρόοδος ως προς τη σύσταση της ΕΥΕΔ, αλλά ότι μπορούν να επιτευχθούν περισσότερα σε ό,τι αφορά τη συνέργεια και το συντονισμό μεταξύ θεσμικών οργάνων, καθώς και την πολιτική ηγεσία και την προβολή, λόγω των ευκαιριών που έχουν δημιουργηθεί με το συνδυασμό των ρόλων της Ύπατης Εκπροσώπου, Αντιπροέδρου της Επιτροπής και Προέδρου του Συμβουλίου Εξωτερικών Σχέσεων, καθώς και με την ενίσχυση του θεσμικού χαρακτήρα της υπηρεσίας:

         Σχετικά με την ηγεσία και την ορθολογικότερη και αποδοτικότερη διάρθρωση της διπλωματίας στον 21ο αιώνα

               2.

               να παρέχουν στήριξη στον/στην ΥΕ/ΑΕ κατά την εκτέλεση των πολλαπλών καθηκόντων του/της που του/της έχουν ανατεθεί από την ΣΕΕ, προβλέποντας τον διορισμό ενός ή περισσότερων πολιτικών αναπληρωτών του/της που θα λογοδοτούν στο Κοινοβούλιο και θα παρουσιάζονται ενώπιον της αρμόδιας επιτροπής του Κοινοβουλίου πριν από την ανάληψη των καθηκόντων του/των, και θα εξουσιοδοτούνται να ενεργούν εξ ονόματος του/της ΥΕ/ΑΕ, ώστε να διασφαλίζουν επίσης ότι οι αρμόδιοι για θέματα εξωτερικών σχέσεων επίτροποι μπορούν να εκπροσωπούν πλήρως τον/την ΥΕ/ΑΕ τόσο σε κοινοβουλευτικά θέματα όσο και διεθνώς· επιπλέον, να εξετάσουν το ενδεχόμενο συμμετοχής υπουργών εξωτερικών των κρατών μελών σε συγκεκριμένα καθήκοντα και αποστολές εξ ονόματος της Ένωσης, ως τρόπο για την ενίσχυση κοινών θέσεων της ΕΕ·

               3.

               υπό το πρίσμα των προαναφερθέντων, να απλουστεύσουν την ιεραρχική δομή της ΕΥΕΔ και να ενισχύσουν το ρόλο του εκτελεστικού Γενικού Γραμματέα της, θεσπίζοντας σαφή διοικητική ιεραρχία για την υποστήριξη της αποτελεσματικής λήψης των αποφάσεων καθώς και της έγκαιρης πολιτικής απόκρισης, και στο πλαίσιο αυτό, να εξορθολογήσουν τις θέσεις του γενικού διευθυντή και του αρμόδιου για διοικητικά θέματα διευθυντή, να μειώσουν και να απλουστεύσουν την ιεραρχική δομή των γενικών διευθύνσεων, να καθορίσουν σαφώς τις σχετικές αρμοδιότητες στο πλαίσιο της δομής διαχείρισης της ΕΥΕΔ, και να αναθεωρήσουν τη σημερινή δομή με βάση το διοικητικό συμβούλιο, με στόχο την επίτευξη αποτελεσματικότητας, σαφήνειας και συνοχής στη διαδικασία λήψης αποφάσεων· με το ίδιο πνεύμα, να διασφαλίσουν ότι θα παρέχεται γνώμη στα πολιτικά θέματα στην ΥΕ/ΑΕ, λόγου χάριν μέσω πολιτικού συμβουλίου, με τη συμμετοχή όλων των σχετικών θεσμικών παραγόντων, ούτως ώστε να του/της παρέχεται η δυνατότητα να εκτιμά τον αντίκτυπο δράσεων που αναλαμβάνει η ΕΥΕΔ·

               4.

               να βελτιώσουν και να ενισχύσουν το ρόλο που διαδραματίζει ο/η ΥΕ/ΑΕ στο πλαίσιο του συντονισμού, της ανάληψης πρωτοβουλιών και της πολιτικής ηγεσίας, ιδίως ως προέδρου του Συμβουλίου Εξωτερικών Υποθέσεων, εξασφαλίζοντας ότι, στην προσεχή Επιτροπή, θα αξιοποιήσει στο έπακρο το δυναμικό του/της ως Αντιπροέδρου της Επιτροπής και ότι θα του/της ανατεθεί η προεδρία της ομάδας των αρμόδιων για θέματα εξωτερικών σχέσεων Επιτρόπων, η οποία θα διευρύνεται με τη συμμετοχή άλλων επιτρόπων στων οποίων το χαρτοφυλάκιο περιλαμβάνεται η εξωτερική διάσταση, προκειμένου να αναπτυχθεί περαιτέρω η πρακτική κοινών προτάσεων και κοινών αποφάσεων·

               5.

               να αξιοποιήσουν πλήρως τον συνεργειακό αντίκτυπο της ΕΥΕΔ, και στο πλαίσιο αυτό να προβλέψουν τη δυνατότητα να λαμβάνονται αποφάσεις με ειδική πλειοψηφία σε ζητήματα που αφορούν την ΚΕΠΠΑ, όπως προβλέπει το άρθρο 31, παράγραφος2 της ΣΕΕ, και να εξετάσουν επίσημα τη δυνατότητα επέκτασης της λήψης αποφάσεων με ειδική πλειοψηφία στον τομέα της ΚΕΠΠΑ μέσω της σχετικής «ρήτρας γέφυρας»·

               6.

               να διασφαλίσουν ότι, σύμφωνα με το άρθρο 9 παράγραφος 3 της απόφασης ΕΥΕΔ, η ΕΥΕΔ διαδραματίζει καίριο ρόλο κατά τον καθορισμό των στρατηγικών των σχετικών μέσων εξωτερικής χρηματοδοτικής βοήθειας και ότι, για τον σκοπό αυτόν, η ΕΥΕΔ διαθέτει την εμπειρογνωμοσύνη να ηγηθεί στους εν λόγω τομείς·

               7.

               να διασφαλίσουν, ταυτόχρονα, τον «κοινοτικό» χαρακτήρα της πολιτικής γειτονίας, έχοντας υπόψη ότι το Κοινοβούλιο απορρίπτει κάθε προσπάθεια απόδοσης διακυβερνητικού χαρακτήρα σε κοινοτικές πολιτικές και ότι η Συνθήκη εκχωρεί στην Επιτροπή την κύρια αρμοδιότητα για τη διεξαγωγή διαπραγματεύσεων που αφορούν διεθνείς συμφωνίες με τη συμμετοχή της Ένωσης και εξ ονόματός της·

               8.

               να βελτιώσουν περαιτέρω τη διεπαφή μεταξύ της Διεύθυνσης Μέσων Εξωτερικής Πολιτικής και της ΕΥΕΔ·

               9.

               να διασφαλίσουν ότι οι ειδικοί εντεταλμένοι της Ευρωπαϊκής Ένωσης (ΕΕΕΕ) θα αποτελέσουν αναπόσπαστο τμήμα του έργου της ΕΥΕΔ εντάσσοντας τους ίδιους και το προσωπικό τους στη διάρθρωση της ΕΥΕΔ, και να εξετάσουν, κατά περίπτωση, το ενδεχόμενο να τεθούν επίσης επικεφαλής αντιπροσωπείας της ΕΕ·

               10.

               να διενεργήσουν συστηματικό και ενδελεχή έλεγχο αποβλέποντας στην ενοποίηση των δομών της Επιτροπής και της Γραμματείας του Συμβουλίου που συνδέονται με την εξωτερική πολιτική, με σκοπό την αντιμετώπιση των υφιστάμενων αλληλεπικαλύψεων και την προώθηση της αποδοτικότητας του κόστους· να θέσουν την παραπάνω έκθεση στη διάθεση του Κοινοβουλίου·

               11.

               στο ίδιο πνεύμα, να αναπτύξουν περαιτέρω την πρακτική των κοινών τεχνικών υπηρεσιών και υπηρεσιών υλικοτεχνικής υποστήριξης των θεσμικών οργάνων, με σκοπό την επίτευξη οικονομιών κλίμακας και τη βελτίωση της αποδοτικότητας· ως πρώτο βήμα να εντάξουν σε μια «ενιαία κοινή διάρθρωση» τις διάφορες υπηρεσίες υλικοτεχνικής υποστήριξης της Επιτροπής και της ΕΥΕΔ για καθήκοντα έγκαιρης προειδοποίησης, εκτίμησης κινδύνου και ασφάλειας που καλύπτουν εκδηλώσεις εκτός της Ένωσης κατά την άσκηση των οποίων οι εν λόγω υπηρεσίες πρέπει να συνεργαστούν·

               12.

               στο πλαίσιο συντονισμού με τα κράτη μέλη, να ορίσουν μεσοπρόθεσμες και μακροπρόθεσμες επιλογές για την επίτευξη οικονομιών κλίμακας μεταξύ των διπλωματικών υπηρεσιών των κρατών μελών και της ΕΥΕΔ σε τρίτες χώρες, μεταξύ άλλων και σε σχέση με την παροχή προξενικών υπηρεσιών·

               13.

               να ακολουθήσουν μια συνεκτική προσέγγιση όσον αφορά την προεδρία των ομάδων εργασίας του Συμβουλίου και να τερματίσουν την εναλλασσόμενη προεδρία των εν λόγω ομάδων·

               14.

               σύμφωνα με το άρθρο 24 της ΣΕΕ, να διασφαλίσουν ότι τα κράτη μέλη υποστηρίζουν ενεργά και ανεπιφυλάκτως την εξωτερική πολιτική και πολιτική ασφαλείας της Ένωσης, με πνεύμα πίστης και αμοιβαίας αλληλεγγύης, και ότι σέβονται τις δράσεις της Ένωσης και στηρίζουν την ΕΥΕΔ κατά την εκτέλεση της εντολής της·

               15.

               προς τον σκοπό αυτόν, να προωθήσουν τη μεγαλύτερη συνεργασία με τα κράτη μέλη και να αναπτύξουν μια πρακτική κοινής υποβολής πολιτικών εκθέσεων αντιπροσωπειών και πρεσβειών·

         Σχετικά με την «κατάλληλη διάρθρωση» για τη διασφάλιση ολοκληρωμένης προσέγγισης

               16.

               να αξιοποιήσουν πλήρως το δυναμικό της Συνθήκης της Λισαβόνας, ακολουθώντας μια ολοκληρωμένη προσέγγιση που ενσωματώνει διπλωματικά, οικονομικά, αναπτυξιακά και –ως έσχατη λύση και σε πλήρη συμμόρφωση με τον Χάρτη των Ηνωμένων Εθνών– στρατιωτικά μέσα στο πλαίσιο των κοινών στρατηγικών πολιτικών προσανατολισμών της Ένωσης, με σκοπό την περιφρούρηση και προώθηση της ασφάλειας και της ευημερίας κυρίως των πολιτών της ΕΕ και των γειτονικών χωρών καθώς και των πολιτών άλλων χωρών· στο πλαίσιο αυτό, να διασφαλίσουν τη συνοχή μεταξύ βραχυπρόθεσμων και μακροπρόθεσμων μέτρων· επιπλέον, να διασφαλίσουν ότι η ΕΥΕΔ έχει τη δυνατότητα να υλοποιεί στρατηγικό σχεδιασμό και να υποβάλει προτάσεις για την εφαρμογή σημαντικών καινοτομιών που προβλέπει η Συνθήκη της Λισαβόνας, όπως την ανάθεση της εκτέλεσης ορισμένων καθηκόντων σε ομάδες ικανών κρατών μελών, και την ανάπτυξη της μόνιμης διαρθρωμένης συνεργασίας, συμπεριλαμβανομένης της χρήσης μάχιμων ομάδων·

               17.

               προς τον σκοπό αυτόν, να αναπτύξουν περαιτέρω μια «κατάλληλη διάρθρωση» (που θα προσδιορίζεται, λόγου χάριν, ως Συμβούλιο Κρίσεων) στην οποία θα ενσωματώνονται δομές πρόληψης συρράξεων, αντιμετώπισης κρίσεων, εδραίωσης της ειρήνης, τα σχετικά μέσα εξωτερικής πολιτικής, καθώς και δομές πολιτικής ασφάλειας και της ΚΠΑΑ, και η οποία θα διασφαλίζει τον συντονισμό με τα γεωγραφικά γραφεία, τις αντιπροσωπείες και άλλα θεματικά τμήματα που ασχολούνται με τη διαχείριση κρίσεων, βάσει της έννοιας της πλατφόρμας κρίσεων· να διασφαλίσουν τη γενική συνοχή και την αποφυγή αλληλεπικαλύψεων στο πλαίσιο της ΕΥΕΔ· επιπλέον, να ενισχύσουν το διοργανικό συντονισμό και το σαφή διαχωρισμό των ρόλων·

               18.

               να διασφαλίσουν τον αποτελεσματικό και ολοκληρωμένο σχεδιασμό και την ταχύτερη λήψη αποφάσεων σχετικά με επιχειρήσεις της ΚΠΑΑ, συνδυάζοντας τις αντίστοιχες ικανότητες σχεδιασμού της Διεύθυνσης Διαχείρισης Κρίσεων και Σχεδιασμού (CMPD) με αυτές της Μη Στρατιωτικής Δυνατότητας Σχεδιασμού και Διεξαγωγής Επιχειρήσεων (CPCC)· επιπλέον, να καθιερώσουν μια μόνιμη δομή διεξαγωγής επιχειρήσεων δημιουργώντας ένα μόνιμο επιχειρησιακό στρατηγείο που θα συστεγάζεται με μια Μη Στρατιωτική Δυνατότητα Διεξαγωγής Επιχειρήσεων, με σκοπό τη διευκόλυνση της αποτελεσματικής υλοποίησης στρατιωτικών και μη στρατιωτικών επιχειρήσεων, διασφαλίζοντας παράλληλα τις αντίστοιχες διοικητικές ιεραρχίες τους·

         Σχετικά με τη μεταρρύθμιση των χρηματοοικονομικών διαδικασιών για αποτελεσματική εξωτερική δράση

               19.

               να αξιοποιήσουν πλήρως όλα τα πιθανά περιθώρια ευελιξίας που παρέχει ο δημοσιονομικός κανονισμός σε ό,τι αφορά τη δημοσιονομική διαχείριση διοικητικών και επιχειρησιακών δαπανών ούτως ώστε να εξουσιοδοτούνται οι επικεφαλής αντιπροσωπειών, όταν το επιβάλλουν οι περιστάσεις, να αναθέτουν περαιτέρω στον αναπληρωτή τους και στο προσωπικό της Επιτροπής, καθήκοντα διευκολύνοντας με τον τρόπο αυτό τη διαχείριση και την απρόσκοπτη λειτουργία των αντιπροσωπειών και να επιτρέπεται στους επικεφαλής αντιπροσωπειών να εστιάζουν στα πολιτικά καθήκοντά τους·

               20.

               να επιταχύνουν τις διαδικασίες στην Υπηρεσία Μέσων Εξωτερικής Πολιτικής για διαχείριση των οικονομικών της ΚΠΑΑ με στόχο τη διασφάλιση ευέλικτων και έγκαιρων αποκρίσεων σε καταστάσεις κρίσης και, ειδικότερα, να διασφαλίσουν την ταχεία και αποδοτική δρομολόγηση μη στρατιωτικών επιχειρήσεων της ΚΠΑΑ· εν προκειμένω, να εξετάσουν κατά πόσον είναι δυνατόν να τροποποιηθεί ο δημοσιονομικός κανονισμός χωρίς να μειωθεί η εποπτεία·

               21.

               να ενισχύσουν την ευελιξία και τη δραστικότητα της εξωτερικής βοήθειας της ΕΕ με την αναθεώρηση των κανόνων για αποφάσεις σχετικά με τον προγραμματισμό και τις δαπάνες για εξωτερικά χρηματοδοτικά μέσα·

               22.

               να βελτιώσουν την οικονομική λογοδοσία επεκτείνοντας τη διαφάνεια σε όλα τα κονδύλια του προϋπολογισμού που προορίζονται για την ΚΕΠΠΑ, περιλαμβανομένων των επιχειρήσεων της ΚΠΑΑ, των ΕΕΕΕ, της μη διάδοσης των όπλων και της πρόληψης των συγκρούσεων·

         Σχετικά με τις αντιπροσωπείες

               23.

               να προσδώσουν μεγαλύτερη βαρύτητα στις αποφάσεις της ΕΥΕΔ που αφορούν την (ανα)κατανομή του προσωπικού της Επιτροπής στις αντιπροσωπείες της ΕΕ, ούτως ώστε να διασφαλιστεί ότι το επαγγελματικό προφίλ του προσωπικού και το μέγεθος των αντιπροσωπειών της ΕΕ αντικατοπτρίζουν τα στρατηγικά συμφέροντα της Ένωσης και τις πολιτικές της προτεραιότητες·

               24.

               να λάβουν τα μέτρα που απαιτούνται για να διασφαλιστεί ότι οι επικεφαλής των αντιπροσωπειών της ΕΕ ορίζονται με αξιοκρατικά κριτήρια και με βάση την καλή γνώση των συμφερόντων, αξιών και πολιτικών της Ένωσης, προκειμένου να διασφαλιστεί η παροχή κινήτρων και ο υψηλότερος δυνατός βαθμός ποιότητας και αποτελεσματικότητας μεταξύ των ατόμων που επιλέγονται για εν λόγω ευαίσθητα αξιώματα·

               25.

               να προβλέψουν ότι, ιδίως σε αντιπροσωπείες όπου ο αριθμός των μελών του προσωπικού της ΕΥΕΔ είναι μικρός, ο επικεφαλής αντιπροσωπείας μπορεί, σύμφωνα με το άρθρο 5 παράγραφος 2 της απόφασης ΕΥΕΔ, να αναθέτει και σε προσωπικό της Επιτροπής τη διεξαγωγή πολιτικών αναλύσεων και την υποβολή πολιτικών εκθέσεων·

               26.

               εν προκειμένω, να ενισχύσουν την εξουσία των επικεφαλής αντιπροσωπείας επί του συνόλου του προσωπικού, συμπεριλαμβανομένου του προσωπικού της Επιτροπής και να διασφαλίσουν ότι ο επικεφαλής αντιπροσωπείας είναι ο αποδέκτης όλων των οδηγιών που εκδίδονται από το στρατηγείο·

               27.

               να αναπτύξουν με σοβαρότητα τις δυνατότητες που παρέχει η απόφαση ΕΥΕΔ και η ΣΕΕ, ιδίως μέσω της ενίσχυσης του συντονιστικού ρόλου των αντιπροσωπειών, κυρίως σε καταστάσεις κρίσεων, και μέσω της δυνατότητας αυτών να παρέχουν προξενική προστασία στους πολίτες της ΕΕ από κράτη μέλη που δεν εκπροσωπούνται σε μια δεδομένη χώρα· να διασφαλίσουν ότι τυχόν πρόσθετα καθήκοντα δεν αφαιρούν πόρους από ισχύουσες πολιτικές, θεσμικά όργανα και προτεραιότητες σε επίπεδο ΕΕ·

               28.

               λαμβάνοντας υπόψη ότι μεγάλη πλειοψηφία αντιπροσωπειών της ΕΕ ασχολούνται πλέον με ζητήματα που άπτονται των ανθρωπίνων δικαιωμάτων, να διασφαλίσουν ότι τα δικαιώματα του ανθρώπου και των γυναικών ειδικότερα λαμβάνονται υπόψη σε κάθε αντιπροσωπεία και γραφείο της ΕΕ· επιπλέον, να προβάλλουν τον ευρωπαϊκό πολιτισμό βάσει της πολυμορφίας του· να διασφαλίσουν, κατά περίπτωση, ότι οι αντιπροσωπείες της ΕΕ διαθέτουν, εκτός από το υπάρχον προσωπικό τους, έναν αξιωματικό-σύνδεσμο του Ευρωπαϊκού Κοινοβουλίου, αρμόδιο για την παροχή επαρκούς συνδρομής σε αντιπροσωπείες του Κοινοβουλίου σε τρίτες χώρες καθώς και όσον αφορά έρευνες, με βάση την αρχή ότι οι αντιπροσωπείες της ΕΕ εκπροσωπούν όλα τα θεσμικά όργανα της ΕΕ με τον ίδιο τρόπο·

               29.

               να διασφαλίσουν, επιπλέον, ότι οι αντιπροσωπείες διαθέτουν εμπειρογνωμοσύνη στους τομείς πολιτικής (λ.χ. κλιματική αλλαγή, ενεργειακή ασφάλεια, κοινωνική και εργασιακή πολιτική, πολιτισμός, κ.α.) που είναι σημαντικοί για τις σχέσεις της ΕΕ με την εν λόγω χώρα·

               30.

               να διασφαλίσουν ότι, όπου είναι εφικτό, κάθε αντιπροσωπεία διαθέτει έναν ακόλουθο για θέματα ασφάλειας και άμυνας, ιδίως σε αντιπροσωπείες που δραστηριοποιούνται σε περιοχές που βρίσκονται σε κατάσταση πολιτικής αστάθειας ή σε ευάλωτη θέση ή στις οποίες έχει πρόσφατα τερματιστεί επιχείρηση ή αποστολή της ΚΠΑΑ, με σκοπό να διασφαλιστεί η συνέχεια των επιχειρήσεων και η επαρκής παρακολούθηση του περιβάλλοντος·

               31.

               ζητεί από την ΥΕ/ΑΕ να προβεί στην αναθεώρηση των ρυθμίσεων και απαιτήσεων ασφάλειας για τις αποστολές αντιπροσωπειών της ΕΕ στο εξωτερικό και να επιβεβαιώσει ότι οι αποφάσεις σχετικά με την ασφάλεια λαμβάνονται από την ΕΥΕΔ και όχι από εξωτερικές ανάδοχες εταιρίες παροχής υπηρεσιών ασφάλειας·

         Σχετικά με την υλοποίηση της δήλωσης για την πολιτική λογοδοσία

               32.

               σύμφωνα με την τετραμερή συμφωνία που συνήφθη στη Μαδρίτη τον Ιούνιο του 2010, να διασφαλίσουν την πλήρη και αποτελεσματική υλοποίηση της υποχρέωσης που αναφέρεται στο άρθρο 36 της ΣΕΕ να λαμβάνονται δεόντως υπόψη οι απόψεις του Κοινοβουλίου, για παράδειγμα μέσω προορατικής και συστηματικής διαβούλευσης με την αρμόδια επιτροπή του Κοινοβουλίου πριν από την έγκριση στρατηγικών και εντολών στον τομέα της ΚΕΠΠΑ/ΚΠΑΑ·

               33.

               να διασφαλίσουν την υποβολή πολιτικών εκθέσεων από τις αντιπροσωπείες της Ένωσης προς κατόχους νευραλγικών θέσεων στο Κοινοβούλιο υπό καθεστώς ρυθμιζόμενης πρόσβασης·

               34.

               να διασφαλίσουν, σύμφωνα με το άρθρο 218 παράγραφος 10 της ΣΛΕΕ, ότι το Κοινοβούλιο ενημερώνεται αμέσως και πλήρως σε όλα τα στάδια της διαδικασίας διαπραγματεύσεων που αφορούν διεθνείς συμφωνίες, συμπεριλαμβανομένων συμφωνιών που συνάπτονται στον τομέα της ΚΕΠΠΑ·

               35.

               σύμφωνα με τις θετικές εμπειρίες των νεοδιορισθέντων επικεφαλής αντιπροσωπείας και ΕΕΕΕ που παρουσιάστηκαν ενώπιον της Επιτροπής Εξωτερικών Υποθέσεων του Κοινοβουλίου προτού αναλάβουν τα καθήκοντά τους, να επεκτείνουν την πρακτική αυτή, ώστε να καλύπτει και τους νεοδιορισθέντες αρχηγούς αποστολών και επιχειρήσεων της ΚΠΑΑ·

               36.

               να διασφαλίσουν ότι, αφ’ ης στιγμής διορίζονται από τον/την ΥΕ/ΑΕ, οι νέοι επικεφαλής αντιπροσωπείας αναγνωρίζονται επισήμως από την αρμόδια επιτροπή του Κοινοβουλίου πριν από την ανάληψη των καθηκόντων τους·

               37.

               να προβαίνουν σε συστηματικές ανταλλαγές με την αρμόδια επιτροπή του Κοινοβουλίου πριν από κάθε Συμβούλιο Εξωτερικών Υποθέσεων και, ύστερα από κάθε συνεδρίαση του Συμβουλίου, να ενημερώνουν σχετικά την εν λόγω επιτροπή·

         Σχετικά με την κατάρτιση και την εδραίωση ενός ευρωπαϊκού διπλωματικού ομαδικού πνεύματος

               38.

               να προωθήσουν την κοινή κατάρτιση και άλλα συγκεκριμένα μέτρα για την εδραίωση ομαδικού πνεύματος μεταξύ των μελών του προσωπικού της ΕΥΕΔ που προέρχονται από διαφορετική διπλωματική κουλτούρα και θεσμικό υπόβαθρο, και να εξετάσουν το ενδεχόμενο ανάπτυξης πρωτοβουλιών κοινής κατάρτισης για το προσωπικό της ΕΥΕΔ και των διπλωματών των χωρών, στο πλαίσιο της συνεχούς επαγγελματικής τους εξέλιξης·

               39.

               στο πνεύμα αυτό, να επανεξετάσουν τα αντίστοιχα υφιστάμενα προγράμματα κατάρτισης και εκπαίδευσης σε ενωσιακό και εθνικό επίπεδο, με σκοπό την ενοποίησή τους παράλληλα με την υπάρχουσα Ευρωπαϊκή Ακαδημία Ασφάλειας και Άμυνας·

         Σχετικά με τη βάση προσλήψεων

               40.

               να συνεχίσουν και να εντείνουν τις προσπάθειες για την επίτευξη καλύτερης ισορροπίας μεταξύ των δύο φύλων και γεωγραφικής ισορροπίας, λαμβάνοντας δεόντως υπόψη τα προσόντα και τις δεξιότητες· να τονίσουν πόσο σημαντικό είναι να επιτευχθεί ισορροπία σε επίπεδο επικεφαλής αντιπροσωπειών και άλλων διευθυντικών επιπέδων· να καθιερώσουν μεταβατικά μέτρα, παράλληλα με την κατάρτιση σχεδίου δράσης, που θα περιλαμβάνουν προγράμματα καθοδήγησης, ειδική κατάρτιση και ευνοϊκό για την οικογένεια περιβάλλον εργασίας με στόχο να προωθείται η εκπροσώπηση γυναικών και να αντιμετωπίζονται τα διαρθρωτικά εμπόδια που προβάλλονται στη διπλωματική καριέρα τους·

               41.

               να λάβουν κάθε αναγκαίο μέτρο για να αποκατασταθεί η γεωγραφική αντιπροσωπευτικότητα στις ανώτατες βαθμίδες και σε όλες τις άλλες κατηγορίες και θέσεις προκειμένου να προωθείται και να ενθαρρύνεται η πολιτική οικειοποίηση της ΕΥΕΔ εκ μέρους τόσο των αξιωματούχων όσο και των κρατών μελών και, όπως απαιτείται από τις παραγράφους 6 και 8 του άρθρου 6 της απόφασης ΕΥΕΔ·

               42.

               λαμβάνοντας υπόψη ότι έχει επιτευχθεί ο στόχος για την πρόσληψη του εντός τρίτου του προσωπικού από κράτη μέλη, να διασφαλίσουν ότι το προσωπικό από εθνικά υπουργεία δεν συγκεντρώνεται σε διευθυντικά επίπεδα, παρέχοντας με τον τρόπο αυτό δυνατότητες ανέλιξης σε όλους, και μη εστιάζοντας πλέον στην πρόσληψη νέου προσωπικού της ΕΕ σε μόνιμη βάση· να διερευνήσουν, στο πλαίσιο αυτό, τις δυνατότητες για υποβολή αιτήσεων από διπλωμάτες κρατών μελών που εργάζονται στην ΕΥΕΔ για μόνιμες θέσεις εντός της Υπηρεσίας·

               43.

               προκειμένου να αναπτυχθεί ένα πραγματικά ευρωπαϊκό ομαδικό πνεύμα και να διασφαλιστεί ότι η Υπηρεσία εξυπηρετεί αποκλειστικά κοινά ευρωπαϊκά συμφέροντα, να αντιταχθούν σε όλες τις απόπειρες των κρατών μελών να επέμβουν στη διαδικασία προσλήψεων προσωπικού της ΕΥΕΔ· πλέον μετά από την ολοκλήρωση της μεταβατικής περιόδου, να διασφαλίσουν ότι η ΕΥΕΔ μπορεί να αναπτύξει δική της, ανεξάρτητη διαδικασία προσλήψεων, στην οποία θα μπορούν να συμμετάσχουν επίσης στελέχη από όλα τα θεσμικά όργανα της ΕΕ και εξωτερικοί υποψήφιοι μέσω γενικών διαγωνισμών·

               44.

               να εξετάσουν ειδικότερα, ενόψει του ειδικού ρόλου του Κοινοβουλίου σε ό,τι αφορά τον καθορισμό στόχων και βασικών επιλογών της κοινής εξωτερικής πολιτικής και πολιτικής ασφάλειας, τις αρμοδιότητες του Κοινοβουλίου ως αρμόδιας επί του προϋπολογισμού αρχής, το ρόλο του στο δημοκρατικό έλεγχο της εξωτερικής πολιτικής καθώς και την πρακτική που ακολουθεί στις κοινοβουλευτικές εξωτερικές σχέσεις, τη δυνατότητα υπαλλήλων του Ευρωπαϊκού Κοινοβουλίου να υποβάλλουν αιτήσεις για θέσεις στην ΕΥΕΔ σε ισότιμη βάση με υπαλλήλους του Συμβουλίου και της Επιτροπής από την 1η Ιουλίου 2013·

               45.

               να διασφαλίσουν ότι η ΕΥΕΔ διαθέτει κατάλληλο μείγμα δεξιοτήτων για την απόκριση σε συγκρούσεις, ιδίως μέσω της ανάπτυξης δεξιοτήτων στους τομείς της διαμεσολάβησης και του διαλόγου·

         Μακροχρόνιος ορίζοντας

               46.

               στο πλαίσιο μελλοντικής Σύμβασης, ζητεί να τεθεί στην ημερήσια διάταξη το ζήτημα της περαιτέρω ανάπτυξης της ΚΕΠΠΑ/ΚΠΑΑ και του ρόλου της ΕΥΕΔ, συμπεριλαμβανομένης της αλλαγής ονομασίας·

         ο
   ο ο

               47.

               αναθέτει στον Πρόεδρό του να διαβιβάσει την παρούσα σύσταση στην Ύπατη Εκπρόσωπο της Ένωσης για θέματα εξωτερικής πολιτικής και πολιτικής ασφαλείας/Αντιπρόεδρο της Επιτροπής, στο Συμβούλιο, την Επιτροπή και τις κυβερνήσεις και τα κοινοβούλια των κρατών μελών.

      (1)  ΕΕ C 210 της 3.8.2010, σ. 1.


title: Σύσταση του Συμβουλίου, της 11ης Ιουλίου 2017, σχετικά με το εθνικό πρόγραμμα μεταρρυθμίσεων της Ουγγαρίας για το 2017 και τη διατύπωση γνώμης του Συμβουλίου σχετικά με το πρόγραμμα σύγκλισης της Ουγγαρίας για το 2017

text:
               9.8.2017

               EL

               Επίσημη Εφημερίδα της Ευρωπαϊκής Ένωσης

               C 261/71

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 11ης Ιουλίου 2017
   σχετικά με το εθνικό πρόγραμμα μεταρρυθμίσεων της Ουγγαρίας για το 2017 και τη διατύπωση γνώμης του Συμβουλίου σχετικά με το πρόγραμμα σύγκλισης της Ουγγαρίας για το 2017
   (2017/C 261/16)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών (1), και ιδίως το άρθρο 9 παράγραφος 2,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα ψηφίσματα του Ευρωπαϊκού Κοινοβουλίου,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της Επιτροπής Απασχόλησης,
   Έχοντας υπόψη τη γνώμη της Οικονομικής και Δημοσιονομικής Επιτροπής,
   Έχοντας υπόψη τη γνώμη της Επιτροπής Κοινωνικής Προστασίας,
   Έχοντας υπόψη τη γνώμη της Επιτροπής Οικονομικής Πολιτικής,
   Εκτιμώντας τα ακόλουθα:

               (1)

               Στις 16 Νοεμβρίου 2016 η Επιτροπή εξέδωσε την Ετήσια Επισκόπηση της Ανάπτυξης, με την οποία σηματοδοτήθηκε η έναρξη του Ευρωπαϊκού Εξαμήνου του 2017 για τον συντονισμό των οικονομικών πολιτικών. Οι προτεραιότητες της Ετήσιας Επισκόπησης της Ανάπτυξης εγκρίθηκαν από το Ευρωπαϊκό Συμβούλιο στις 9-10 Μαρτίου 2017. Στις 16 Νοεμβρίου 2016, βάσει του κανονισμού (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου (2), η Επιτροπή εξέδωσε την έκθεση του μηχανισμού επαγρύπνησης, στην οποία η Ουγγαρία δεν συγκαταλέγεται μεταξύ των κρατών μελών για τα οποία επρόκειτο να πραγματοποιηθεί εμπεριστατωμένη επισκόπηση.

               (2)

               Η έκθεση χώρας του 2017 για την Ουγγαρία δημοσιεύτηκε στις 22 Φεβρουαρίου 2017. Στην έκθεση αξιολογήθηκε η πρόοδος της Ουγγαρίας όσον αφορά την εφαρμογή των ειδικών ανά χώρα συστάσεων που εκδόθηκαν από το Συμβούλιο στις 12 Ιουλίου 2016, η συνέχεια που δόθηκε στις συστάσεις ανά χώρα που είχαν εκδοθεί κατά τα προηγούμενα έτη και η πρόοδος της Ουγγαρίας ως προς την επίτευξη των εθνικών στόχων της στρατηγικής «Ευρώπη 2020».

               (3)

               Στις 2 Μαΐου 2017, η Ουγγαρία υπέβαλε το εθνικό πρόγραμμα μεταρρυθμίσεων για το 2017 και το πρόγραμμα σύγκλισης για το 2017. Προκειμένου να ληφθεί υπόψη η διασύνδεσή τους, τα δύο προγράμματα αξιολογήθηκαν ταυτοχρόνως.

               (4)

               Οι σχετικές συστάσεις ανά χώρα ελήφθησαν υπόψη στον προγραμματισμό των Ευρωπαϊκών Διαρθρωτικών και Επενδυτικών Ταμείων (ΕΔΕΤ) για την περίοδο 2014-2020. Όπως προβλέπεται στο άρθρο 23 του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου (3), όταν είναι αναγκαίο για τη στήριξη της εφαρμογής των σχετικών συστάσεων του Συμβουλίου, η Επιτροπή μπορεί να ζητήσει από ένα κράτος μέλος να επανεξετάσει και να προτείνει τροποποιήσεις στην οικεία συμφωνία εταιρικής σχέσης και στα σχετικά προγράμματα. Η Επιτροπή έχει παράσχει περαιτέρω λεπτομέρειες σχετικά με το πώς θα μπορούσε να κάνει χρήση της διάταξης αυτής σε κατευθυντήριες γραμμές για την εφαρμογή των μέτρων που συνδέουν την αποτελεσματικότητα των ΕΔΕΤ με την υγιή οικονομική διακυβέρνηση.

               (5)

               Η Ουγγαρία επί του παρόντος υπάγεται στο προληπτικό σκέλος του Συμφώνου Σταθερότητας και Ανάπτυξης και υπόκειται στον κανόνα για το χρέος. Στο πρόγραμμα σύγκλισης του 2017, η κυβέρνηση προβλέπει επιδείνωση του ονομαστικού ελλείμματος από 1,8 % το 2016 σε 2,4 % το 2017 και 2018 και σταδιακή βελτίωση στη συνέχεια σε 1,2 % του ΑΕΠ μέχρι το 2021. Ο μεσοπρόθεσμος δημοσιονομικός στόχος —διαρθρωτικό έλλειμμα 1,7 % του ΑΕΠ έως το 2016 και αναθεωρημένο σε 1,5 % του ΑΕΠ από το 2017— αναμένεται να επιτευχθεί μέχρι το 2020. Ωστόσο, βάσει του εκ νέου υπολογισθέντος (4) διαρθρωτικού ισοζυγίου, ο μεσοπρόθεσμος δημοσιονομικός στόχος δεν θα επιτευχθεί κατά τον χρονικό ορίζοντα του προγράμματος. Σύμφωνα με το πρόγραμμα σύγκλισης, ο δείκτης του δημόσιου χρέους προς το ΑΕΠ αναμένεται να μειωθεί σταδιακά σε 61 % μέχρι τα τέλη του 2021. Το μακροοικονομικό σενάριο στο οποίο στηρίζονται οι εν λόγω δημοσιονομικές προβλέψεις είναι ευνοϊκό, γεγονός που δημιουργεί κινδύνους για την υλοποίηση των στόχων για το έλλειμμα.

               (6)

               Το πρόγραμμα σύγκλισης του 2017 αναφέρει ότι οι δημοσιονομικές επιπτώσεις της έκτακτης εισροής προσφύγων και των μέτρων ασφαλείας που ελήφθησαν το 2016 και το 2017 είναι σημαντικές και παρέχει επαρκή στοιχεία για την έκταση και τη φύση αυτών των πρόσθετων δημοσιονομικών δαπανών. Σύμφωνα με την Επιτροπή, οι επιλέξιμες πρόσθετες δαπάνες ανήλθαν το 2015 σε 0,04 % του ΑΕΠ για την πρωτοφανή εισροή προσφύγων, ενώ δεν υπήρξαν επιλέξιμες πρόσθετες δαπάνες για την έκτακτη εισροή προσφύγων το 2016. Οι επιλέξιμες πρόσθετες δαπάνες για τα μέτρα ασφαλείας ανέρχονται σε 0,04 % του ΑΕΠ το 2016. Το 2017 δεν αναμένεται περαιτέρω αύξηση των δαπανών λόγω της πρωτοφανούς εισροής προσφύγων, ενώ η πρόσθετη δημοσιονομική επίπτωση των μέτρων ασφαλείας εκτιμάται επί του παρόντος σε 0,14 % του ΑΕΠ. Σύμφωνα με τις διατάξεις των άρθρων 5 παράγραφος 1 και 6 παράγραφος 3 του κανονισμού (ΕΚ) αριθ. 1466/97, επιτρέπεται η ανάληψη των εν λόγω πρόσθετων δαπανών, δεδομένου ότι η εισροή προσφύγων, καθώς και η σοβαρότητα της τρομοκρατικής απειλής είναι ασυνήθεις περιστάσεις, ο αντίκτυπός τους στα δημόσια οικονομικά της Ουγγαρίας είναι σημαντικός και η βιωσιμότητα δεν διακυβεύεται αν επιτραπεί προσωρινή απόκλιση από την πορεία προσαρμογής προς την κατεύθυνση της επίτευξης του μεσοπρόθεσμου δημοσιονομικού στόχου. Ως εκ τούτου, η απαιτούμενη προσαρμογή για την επίτευξη του μεσοπρόθεσμου δημοσιονομικού στόχου για το 2016 έχει μειωθεί προκειμένου να ληφθούν υπόψη πρόσθετες δαπάνες για τα μέτρα ασφαλείας. Όσον αφορά το 2017, η τελική αξιολόγηση, μεταξύ άλλων όσον αφορά τα επιλέξιμα ποσά, θα πραγματοποιηθεί την άνοιξη του 2018 βάσει των καταγεγραμμένων στοιχείων που θα παρασχεθούν από τις ουγγρικές αρχές.

               (7)

               Στις 12 Ιουλίου 2016 το Συμβούλιο συνέστησε στην Ουγγαρία να επιτύχει ετήσια δημοσιονομική προσαρμογή 0,6 % του ΑΕΠ για την επίτευξη του μεσοπρόθεσμου δημοσιονομικού στόχου το 2017. Με βάση τις εαρινές προβλέψεις της Επιτροπής για το 2017, υπάρχει κίνδυνος σημαντικής απόκλισης από την απαίτηση αυτή το 2017.

               (8)

               Το 2018 με βάση τη δημοσιονομική κατάσταση, και ιδίως τα επίπεδα χρέους της χώρας, αναμένεται περαιτέρω προσαρμογή της Ουγγαρίας για την επίτευξη του μεσοπρόθεσμου δημοσιονομικού στόχου της για διαρθρωτικό έλλειμμα 1,5 % του ΑΕΠ. Σύμφωνα με τον από κοινού συμφωνηθέντα πίνακα προσαρμογής στο πλαίσιο του Συμφώνου Σταθερότητας και Ανάπτυξης, η εν λόγω προσαρμογή μεταφράζεται σε απαίτηση για ονομαστικό ρυθμό αύξησης των καθαρών πρωτογενών δημόσιων δαπανών (5) που δεν θα υπερβεί το 2,8 % το 2018. Θα αντιστοιχεί σε διαρθρωτική προσαρμογή της τάξης του 1,0 % του ΑΕΠ. Σε περίπτωση μη αλλαγής των πολιτικών, υπάρχει κίνδυνος σημαντικής απόκλισης από την απαίτηση αυτή το 2018. Ταυτόχρονα, προβλέπεται ότι η Ουγγαρία θα συμμορφωθεί με τον κανόνα για το χρέος το 2017 και το 2018. Γενικά, το Συμβούλιο είναι της γνώμης ότι θα χρειαστούν περαιτέρω μέτρα από το 2017 για τη συμμόρφωση με τις διατάξεις του Συμφώνου Σταθερότητας και Ανάπτυξης. Ωστόσο, όπως προβλέπεται στον κανονισμό (ΕΚ) αριθ. 1466/97, η αξιολόγηση των δημοσιονομικών προγραμμάτων και των αποτελεσμάτων θα πρέπει να λαμβάνει υπόψη το δημοσιονομικό ισοζύγιο του κράτους μέλους υπό το πρίσμα των κυκλικών συνθηκών. Όπως υπενθυμίζεται στην ανακοίνωση της Επιτροπής, που συνοδεύει τις εν λόγω ειδικές ανά χώρα συστάσεις, η αξιολόγηση των δημοσιονομικών αποτελεσμάτων του 2018 θα πρέπει να λαμβάνει δεόντως υπόψη τον στόχο να επιτευχθεί δημοσιονομικός προσανατολισμός που να συμβάλλει στην ενίσχυση της εν εξελίξει ανάκαμψης και τη διασφάλιση της βιωσιμότητας των δημόσιων οικονομικών της Ουγγαρίας. Στο πλαίσιο αυτό, το Συμβούλιο σημειώνει ότι η Επιτροπή προτίθεται να διενεργήσει συνολική αξιολόγηση σύμφωνα με τον κανονισμό (ΕΚ) αριθ. 1466/97, ιδίως με βάση την κυκλική κατάσταση της Ουγγαρίας.

               (9)

               Η ανταγωνιστικότητα και δυνητική ανάπτυξη της Ουγγαρίας ανακόπτεται λόγω του χαμηλού επιπέδου ιδιωτικών επενδύσεων και της χαμηλής παραγωγικότητας. Οι παράγοντες που επηρεάζουν αρνητικά το επιχειρηματικό περιβάλλον και τις επενδύσεις των επιχειρήσεων έχουν σχέση κυρίως με τις αδυναμίες στις θεσμικές επιδόσεις και τη διακυβέρνηση. Οι συχνές αλλαγές στο ρυθμιστικό και φορολογικό περιβάλλον αποτελούν ένα από τα μεγαλύτερα εμπόδια για την άσκηση επιχειρηματικής δραστηριότητας στην Ουγγαρία, με ανεπαρκή συμμετοχή των ενδιαφερομένων και έλλειψη τεκμηριωμένης χάραξης πολιτικής. Τα κανονιστικά εμπόδια στον τομέα των υπηρεσιών τείνουν επίσης να περιορίζουν τη δυναμική της αγοράς και παρεμποδίζουν τις επενδύσεις. Οι περιοριστικές ρυθμίσεις, μεταξύ άλλων στο λιανικό εμπόριο, περιορίζουν τον ανταγωνισμό στον τομέα των υπηρεσιών και επηρεάζουν το επιχειρηματικό κλίμα.

               (10)

               Ο δείκτης συνολικών φορολογικών εσόδων προς το ΑΕΠ της Ουγγαρίας παραμένει πολύ υψηλότερος από τους δείκτες των χωρών της περιοχής και οι προκλήσεις στο φορολογικό σύστημα εξακολουθούν να υπάρχουν. Η κυβέρνηση προέβη σε μείωση των εργοδοτικών εισφορών κοινωνικής ασφάλισης κατά 5 εκατοστιαίες μονάδες το 2017 και για το 2018 έχει προγραμματιστεί μείωση κατά 2 ακόμη ποσοστιαίες μονάδες. Αυτό το μέτρο μείωσε σημαντικά τη φορολογική επιβάρυνση για τα χαμηλά εισοδήματα, η οποία ωστόσο παραμένει υψηλή. Αυτό ισχύει ιδιαίτερα για τα άτομα με χαμηλά εισοδήματα χωρίς παιδιά, όπου εξακολουθεί να είναι μεταξύ των υψηλότερων στην Ένωση. Το φορολογικό σύστημα παραμένει περίπλοκο. Παρά την πτωτική τάση από το 2013, οι ειδικοί τομεακοί φόροι —ορισμένοι εκ των οποίων παραμένουν εξαιρετικά στρεβλωτικοί— εξακολουθούν να περιπλέκουν το φορολογικό σύστημα και να υπονομεύουν την εμπιστοσύνη των επενδυτών. Η πολυπλοκότητα και η ασάφεια του φορολογικού συστήματος, που συνδέεται με το υψηλό κόστος συμμόρφωσης και τον διοικητικό φόρτο, εξακολουθούν να επηρεάζουν αρνητικά την εμπιστοσύνη των επενδυτών στην Ουγγαρία.

               (11)

               Οι αδυναμίες σε θεσμικές επιδόσεις επηρεάζουν το επιχειρηματικό κλίμα και μειώνουν το αναπτυξιακό δυναμικό της οικονομίας. Ειδικότερα, παρά τις πρόσφατες βελτιώσεις και την τροποποίηση του νόμου περί δημοσίων συμβάσεων, εξακολουθεί να είναι περιορισμένη η πρόοδος όσον αφορά την ενίσχυση της διαφάνειας και του ανταγωνισμού στις δημόσιες συμβάσεις. Η τρέχουσα στρατηγική για τις ηλεκτρονικές δημόσιες συμβάσεις αποτελεί σταθερή βάση για την ενίσχυση της διαφάνειας, αλλά η εφαρμογή της και ο αντίκτυπος στην αποτελεσματικότητα και τη διαφάνεια πρέπει να παρακολουθούνται. Ο κίνδυνος διαφθοράς παραμένει υψηλός, επηρεάζοντας αρνητικά το επιχειρηματικό κλίμα και υπάρχουν σημαντικές ελλείψεις όσον αφορά τα μέτρα που λαμβάνονται για την αντιμετώπιση του ζητήματος. Επίσης, η Ουγγαρία αντιμετωπίζει καθυστερήσεις ως προς την εφαρμογή της στρατηγικής για τις ηλεκτρονικές δημόσιες συμβάσεις. Αυτό επιβραδύνει την έγκαιρη καθιέρωση των ηλεκτρονικών δημοσίων συμβάσεων στην Ουγγαρία η οποία είναι ζωτικής σημασίας για την ενίσχυση της διαφάνειας και την αύξηση του ανταγωνισμού.

               (12)

               Η κατάσταση στον τομέα των υπηρεσιών, συμπεριλαμβανομένου του λιανικού εμπορίου, εξακολουθεί να είναι ιδιαίτερα δύσκολη στην Ουγγαρία. Κατά το παρελθόν έτος, η κυβέρνηση συνέχισε να παρεμβαίνει στις αγορές οι οποίες προηγουμένως ήταν ανοικτές στον ανταγωνισμό και εξέδωσε αυστηρότερες απαιτήσεις για τις υπηρεσίες μεταφοράς επιβατών από ανεξάρτητα κέντρα αποστολής. Η κυβέρνηση δεν έλαβε κανένα ουσιαστικό μέτρο για τη διευκόλυνση του κανονιστικού περιβάλλοντος στον τομέα των υπηρεσιών, ιδίως όσον αφορά το λιανικό εμπόριο, τη δημόσια διαχείριση των αποβλήτων, τις δημόσιες υπηρεσίες, τη δημοσίευση και τη διανομή σχολικών εγχειριδίων ή τα συστήματα πληρωμών μέσω κινητού τηλεφώνου. Στον τομέα του λιανικού εμπορίου λείπουν σαφείς κατευθυντήριες γραμμές σχετικά με τη χορήγηση άδειας λειτουργίας νέων καταστημάτων άνω των 400 m2. Αυτό επαυξάνει την έλλειψη διαφάνειας και προβλεψιμότητας στον τομέα. Οι κανονιστικοί φραγμοί που εξακολουθούν να υπάρχουν στον τομέα των υπηρεσιών, συμπεριλαμβανομένου του λιανικού εμπορίου, περιορίζουν τη δυναμική της αγοράς και εμποδίζουν τις επενδύσεις, ενώ παράλληλα δημιουργούν αβεβαιότητα για τους επενδυτές, ιδίως τους διεθνείς επενδυτές.

               (13)

               Για την υποστήριξη της ανταγωνιστικότητας και της δυνητικής ανάπτυξης της Ουγγαρίας μεσοπρόθεσμα, θα είναι καίριας σημασίας οι διαρθρωτικές μεταρρυθμίσεις για την προώθηση των επενδύσεων σε ανθρώπινο δυναμικό, ιδίως στην εκπαίδευση και την ιατροφαρμακευτική περίθαλψη, καθώς και για την περαιτέρω βελτίωση της λειτουργίας της αγοράς εργασίας. Η ενίσχυση της κοινωνικής δικαιοσύνης θα είναι επίσης ουσιαστικής σημασίας για την επίτευξη μιας χωρίς αποκλεισμούς ανάπτυξης.

               (14)

               Οι επιδόσεις στην παροχή βασικών δεξιοτήτων παραμένει σε χαμηλά επίπεδα σε σχέση με τα διεθνή πρότυπα. Η έρευνα του Προγράμματος Διεθνούς Αξιολόγησης Μαθητών του ΟΟΣΑ για το 2015 (PISA) για τα εκπαιδευτικά συστήματα κατέδειξε σημαντική επιδείνωση των αποτελεσμάτων και οι επιπτώσεις του κοινωνικοοικονομικού υπόβαθρου των μαθητών στα εκπαιδευτικά αποτελέσματα είναι από τις υψηλότερες στην Ένωση. Οι επιπτώσεις του τύπου του σχολείου στα εκπαιδευτικά αποτελέσματα είναι πολύ σημαντικές. Η μείωση των ωρών διδασκαλίας θετικών επιστημών στα επαγγελματικά σχολεία από το 2016 είναι πιθανόν να επιτείνει τις καθυστερήσεις της Ουγγαρίας όσον αφορά τις δεξιότητες στις θετικές επιστήμες. Το ποσοστό των ατόμων που εγκαταλείπουν πρόωρα το σχολείο εμφανίζει στασιμότητα τα τελευταία 5 χρόνια και παραμένει ιδιαίτερα υψηλό μεταξύ των Ρομά. Η κατανομή των μειονεκτούντων μαθητών μεταξύ των σχολείων είναι ανομοιογενής, ενώ τα παιδιά των Ρομά φοιτούν όλο και περισσότερο σε σχολεία και τάξεις όπου η πλειονότητα είναι Ρομά. Έχουν ληφθεί μέτρα για να στηριχτούν η κατάρτιση των εκπαιδευτικών, η προσχολική εκπαίδευση και οι σχολικές επιδόσεις, καθώς και για την καταπολέμηση της πρόωρης εγκατάλειψης του σχολείου από τους Ρομά. Παρότι έχουν γίνει βήματα για την αντιμετώπιση του διαχωρισμού, δεν είναι επαρκώς ολοκληρωμένα και συστημικά για να αντιμετωπίσουν την πρόκληση. Η αυξανόμενη ζήτηση για εργατικό δυναμικό υψηλής εξειδίκευσης δεν συνοδεύεται από αρκετά μεγάλο αριθμό αιτούντων για την τριτοβάθμια εκπαίδευση και επαρκή ποσοστά ολοκλήρωσης των σχετικών σπουδών. Η τροποποίηση του νόμου σχετικά με την ανώτατη εκπαίδευση που εκδόθηκε το 2017 ενδέχεται να οδηγήσει σε περαιτέρω επιδείνωση της κατάστασης.

               (15)

               Η αγορά εργασίας εξελίχτηκε θετικά κατά τα τελευταία έτη, με την ανεργία να έχει επιστρέψει στα προ της κρίσης επίπεδα. Η απασχόληση έφθασε σε ιστορικά υψηλό επίπεδο χάρη στη δημιουργία θέσεων απασχόλησης στον ιδιωτικό τομέα και στο πρόγραμμα δημοσίων έργων, το οποίο εξακολουθεί να είναι η μεγαλύτερη ενεργητική πολιτική για την αγορά εργασίας στην Ουγγαρία με περισσότερους από 200 000 συμμετέχοντες. Κατά τα τελευταία έτη, θεσπίστηκε μια σειρά μέτρων για τη διευκόλυνση της μετάβασης από το εν λόγω πρόγραμμα στην πρωτογενή αγορά εργασίας. Ωστόσο, το πρόγραμμα εξακολουθεί να μην είναι επαρκώς στοχευμένο και η αποτελεσματικότητά του όσον αφορά την επανένταξη των συμμετεχόντων στην ανοικτή αγορά εργασίας εξακολουθεί να είναι περιορισμένη. Ταυτόχρονα, ορισμένοι τομείς αντιμετωπίζουν αυξανόμενες ελλείψεις εργατικού δυναμικού. Άλλες ενεργητικές πολιτικές για την αγορά εργασίας ενισχύονται, εν μέρει με τη στήριξη ενωσιακών κονδυλίων, αλλά απαιτούνται περαιτέρω προσπάθειες για να διευκολυνθεί η μετάβαση στην πρωτογενή αγορά εργασίας με αποτελεσματικό τρόπο. Το σύστημα καταγραφής προσόντων για τους ανέργους έχει τεθεί σε εφαρμογή, αλλά δεν είναι ακόμη πλήρως αποτελεσματικό. Το άνοιγμα της ψαλίδας μεταξύ των φύλων όσον αφορά την απασχόληση αυξήθηκε τα τελευταία χρόνια και ο αντίκτυπος της τεκνοποίησης στην απασχόληση των γυναικών είναι από τους υψηλότερους στην Ένωση. Η συμμετοχή στην αγορά εργασίας επηρεάζεται από σχετικά πενιχρά αποτελέσματα στον τομέα της υγείας και άνιση πρόσβαση στην ιατροφαρμακευτική περίθαλψη. Η συμμετοχή των κοινωνικών εταίρων στη διαδικασία χάραξης πολιτικής είναι περιορισμένη.

               (16)

               Ορισμένοι δείκτες φτώχειας έχουν υποχωρήσει στα προ της κρίσης επίπεδα, αλλά παραμένουν πάνω από τον μέσο όρο της Ένωσης. Η φτώχεια μεταξύ των παιδιών και των Ρομά παραμένει ιδιαίτερα υψηλή, αν και μειώνεται. Ένα σημαντικό ποσοστό απασχολούμενων Ρομά εργάζονται στο πρόγραμμα δημοσίων έργων. Η πραγματική ενσωμάτωσή τους στην ανοικτή αγορά εργασίας παραμένει μέχρι στιγμής περιορισμένη.

               (17)

               Η επάρκεια και η κάλυψη της κοινωνικής πρόνοιας και των παροχών ανεργίας είναι περιορισμένες. Η διάρκεια των παροχών ανεργίας εξακολουθεί να είναι η χαμηλότερη στην Ένωση (3 μήνες), κάτω από τον μέσο χρόνο που χρειάζονται οι άνεργοι για να βρουν εργασία. Η μεταρρύθμιση της κοινωνικής πρόνοιας, το 2015, απλούστευσε το σύστημα παροχών, αλλά δεν φαίνεται να έχει εξασφαλίσει ομοιόμορφο και ελάχιστο επαρκές βιοτικό επίπεδο για όσους έχουν ανάγκη. Όσον αφορά τα οφέλη που χορηγούνται από τους δήμους, είναι υψηλός ο βαθμός διακριτικής ευχέρειας όσον αφορά τα κριτήρια επιλεξιμότητας και το ύψος των παροχών, γεγονός που προκαλεί αβεβαιότητα στους δικαιούχους. Η παροχή ελάχιστου εισοδήματος παραμένει σε χαμηλά επίπεδα, ωστόσο οι ουγγρικές αρχές σχεδιάζουν να αυξήσουν σταδιακά το επίπεδο των στοχοθετημένων παροχών σε χρήμα κατά τα προσεχή έτη. Ήδη το 2017 τρεις από αυτές τις παροχές αυξήθηκαν ελαφρώς. Συμπληρωματικά στοχοθετημένα μέτρα θα συμβάλλουν στην ανακούφιση της υλικής στέρησης των πλέον μειονεκτουσών ομάδων, και ιδίων των παιδιών και των Ρομά.

               (18)

               Στο πλαίσιο του Ευρωπαϊκού Εξαμήνου του 2017, η Επιτροπή προέβη σε ολοκληρωμένη ανάλυση της οικονομικής πολιτικής της Ουγγαρίας και τη δημοσίευσε στην έκθεση του 2017 για τη χώρα. Επίσης, αξιολόγησε το πρόγραμμα σύγκλησης για το 2017 και το εθνικό πρόγραμμα μεταρρυθμίσεων για το 2017, καθώς και τη συνέχεια που δόθηκε στις συστάσεις που είχαν απευθυνθεί προς την Ουγγαρία κατά τα προηγούμενα έτη. Έλαβε υπόψη όχι μόνον τη συνάφειά τους για την άσκηση βιώσιμης δημοσιονομικής και κοινωνικοοικονομικής πολιτικής στην Ουγγαρία, αλλά και τη συμμόρφωσή τους με τους ενωσιακούς κανόνες και κατευθύνσεις, δεδομένης της ανάγκης ενδυνάμωσης της συνολικής οικονομικής διακυβέρνησης της Ένωσης, μέσω της συνεκτίμησης στοιχείων σε ενωσιακό επίπεδο κατά τη διαμόρφωση μελλοντικών εθνικών αποφάσεων.

               (19)

               Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σύγκλησης για το 2017 και η γνώμη (6) του αποτυπώνεται ιδίως στη σύσταση 1 κατωτέρω,

         ΣΥΝΙΣΤΑ στην Ουγγαρία να λάβει μέτρα το 2017 και το 2018 προκειμένου:

               1.

               Να καταβάλει ουσιαστική δημοσιονομική προσπάθεια το 2018, σύμφωνα με τις απαιτήσεις του προληπτικού σκέλους του Συμφώνου Σταθερότητας και Ανάπτυξης, λαμβάνοντας υπόψη την ανάγκη να ενισχυθεί η συνεχιζόμενη ανάκαμψη και να διασφαλιστεί η διατηρησιμότητα των δημόσιων οικονομικών της Ουγγαρίας.

               2.

               Να ολοκληρώσει τη μείωση της φορολογικής επιβάρυνσης για τα χαμηλά εισοδήματα και να απλουστεύσει τη φορολογική δομή, ιδίως με τον περιορισμό των πλέον στρεβλωτικών τομεακών φόρων. Να ενισχύσει τη διαφάνεια και τον ανταγωνισμό στον τομέα των δημόσιων συμβάσεων, με την εφαρμογή ολοκληρωμένου και αποτελεσματικού συστήματος ηλεκτρονικών δημοσίων συμβάσεων, και να ενισχύσει το πλαίσιο για την καταπολέμηση της διαφθοράς. Να ενισχύσει την κανονιστική προβλεψιμότητα, τη διαφάνεια και τον ανταγωνισμό, ιδίως στον τομέα των υπηρεσιών, και κυρίως στο λιανικό εμπόριο.

               3.

               Να μεριμνήσει ώστε το πρόγραμμα δημοσίων έργων να απευθύνεται περισσότερο στα άτομα που είναι πιο αποκομμένα από την αγορά εργασίας και να παράσχει αποτελεσματική στήριξη στα άτομα που αναζητούν εργασία, ώστε να διευκολυνθεί η μετάβαση στην αγορά εργασίας, μεταξύ άλλων ενισχύοντας τις ενεργητικές πολιτικές για την αγορά εργασίας. Να λάβει μέτρα για τη βελτίωση των εκπαιδευτικών αποτελεσμάτων και την αύξηση της συμμετοχής μειονεκτουσών ομάδων, ιδίως των Ρομά, στην κανονική εκπαίδευση χωρίς αποκλεισμούς. Να βελτιώσει την επάρκεια και την κάλυψη της κοινωνικής πρόνοιας και τη διάρκεια των παροχών ανεργίας.

      Βρυξέλλες, 11 Ιουλίου 2017.

            Για το Συμβούλιο

            Ο Πρόεδρος

         T. TÕNISTE

      (1)  ΕΕ L 209 της 2.8.1997, σ. 1.

      (2)  Κανονισμός (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (ΕΕ L 306 της 23.11.2011, σ. 25).

      (3)  Κανονισμός (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006 (ΕΕ L 347 της 20.12.2013, σ. 320).

      (4)  Το διαρθρωτικό ισοζύγιο, όπως επανυπολογίστηκε από την Επιτροπή με βάση τις πληροφορίες του προγράμματος σύγκλισης και σύμφωνα με την από κοινού συμφωνηθείσα μεθοδολογία.

      (5)  Οι καθαρές δημόσιες δαπάνες αποτελούνται από τις συνολικές δημόσιες δαπάνες εξαιρουμένων των δαπανών για τόκους, των δαπανών για προγράμματα της Ένωσης που αναπληρώνονται στο σύνολό τους από ενωσιακά κονδύλια και των αλλαγών μη διακριτικής ευχέρειας στη χρηματοδότηση των παροχών ανεργίας. Ο εθνικά χρηματοδοτούμενος ακαθάριστος σχηματισμός παγίου κεφαλαίου εξομαλύνεται σε επίπεδο τετραετίας. Συνυπολογίζονται τα μέτρα διακριτικής ευχέρειας ή οι αυξήσεις εσόδων που είναι υποχρεωτικές διά νόμου. Έκτακτα μέτρα από πλευράς τόσο εσόδων όσο και δαπανών συμψηφίζονται.

      (6)  Δυνάμει του άρθρου 9 παράγραφος 2 του κανονισμού (ΕΚ) αριθ. 1466/97.


Σύσταση για γνωμη του Συμβουλιου κατ' εφαρμογή του άρθρου 5 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 Επικαιροποιημένο πρόγραμμα σταθερότητας της Ισπανίας, 2003-2007 .


Σημαντική ανακοίνωση νομικού περιεχομένου

|

52005SC0013

Σύσταση για  Γνώµη του Συµβουλίου σύμφωνα με το άρθρο 5 παράγραφος 3 του κανονισμού (ΕΚ) αριθ. 1466/97 της 7ης Ιουλίου 1997 σχετικά με το επικαιροποιημένο πρόγραμμα σταθερότητας του Λουξεμβούργου 2004-2007  /* SEC/2005/0013 τελικό */

	Βρυξέλλες, 11.1.2005SEC(2005) 13 τελικόΣύσταση γιαΓΝΩΜΗ ΤΟΥ ΣΥΜΒΟΥΛΙΟΥσύμφωνα με το άρθρο 5 παράγραφος 3 του κανονισμού (ΕΚ) αριθ. 1466/97 της 7ης Ιουλίου 1997 σχετικά με το επικαιροποιημένο πρόγραμμα σταθερότητας του Λουξεμβούργου 2004-2007(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΟ κανονισμός (EΚ) αριθ. 1466/97 του Συμβουλίου για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών[1] προέβλεπε ότι οι χώρες που συμμετέχουν στο ενιαίο νόμισμα οφείλουν να υποβάλουν προγράμματα σταθερότητας στο Συμβούλιο και την Επιτροπή έως την 1η Μαρτίου 1999. Σύμφωνα με το άρθρο 5 του κανονισμού, το Συμβούλιο όφειλε να εξετάσει κάθε πρόγραμμα σταθερότητας με βάση τις αξιολογήσεις της Επιτροπής και της επιτροπής του άρθρου 114 της συνθήκης (Οικονομική και Δημοσιονομική Επιτροπή). Με βάση σύσταση της Επιτροπής και μετά από διαβούλευση με την Οικονομική και Δημοσιονομική Επιτροπή, το Συμβούλιο εξέτασε το πρόγραμμα και εξέδωσε γνώμη. Σύμφωνα με τον κανονισμό, τα κράτη μέλη πρέπει να υποβάλουν σε ετήσια βάση επικαιροποιήσεις των προγραμμάτων σύγκλισης, οι οποίες μπορούν επίσης να εξετάζονται από το Συμβούλιο σύμφωνα με τις ίδιες διαδικασίες.Το πρώτο πρόγραμμα σταθερότητας του Λουξεμβούργου, το οποίο κάλυπτε την περίοδο 1998-2002, υποβλήθηκε στις 16 Φεβρουαρίου 1999 και αξιολογήθηκε από το Συμβούλιο στις 15 Μαρτίου 1999[2]. Επικαιροποιήσεις υποβλήθηκαν κάθε επόμενη χρονιά, με την πιο πρόσφατη να έχει υποβληθεί στις 30 Νοεμβρίου 2004. Οι υπηρεσίες της Επιτροπής αξιολόγησαν από τεχνική άποψη το επικαιροποιημένο πρόγραμμα, λαμβάνοντας υπόψη τις οικονομικές τους προβλέψεις του φθινοπώρου του 2004, και έχοντας υπόψη τον κώδικα δεοντολογίας[3], την από κοινού συμφωνηθείσα μέθοδο για την εκτίμηση της δυνητικής παραγωγής και των κυκλικά προσαρμοσμένων δημοσιονομικών αποτελεσμάτων, τις συστάσεις των γενικών προσανατολισμών των οικονομικών πολιτικών για την περίοδο 2003-2005 και τις αρχές που θεσπίζονται στην ανακοίνωση της Επιτροπής στο Συμβούλιο της 27ης Νοεμβρίου 2002 για την ενίσχυση του συντονισμού των δημοσιονομικών πολιτικών και που εγκρίθηκε από το Συμβούλιο[4]. Η αξιολόγηση αυτή οδήγησε στα ακόλουθα συμπεράσματα:-  Το επικαιροποιημένο πρόγραμμα σταθερότητας 2004 του Λουξεμβούργου, που καλύπτει την περίοδο 2004-2007, υποβλήθηκε στις 30 Νοεμβρίου 2004 αφού εγκρίθηκε από την κυβέρνηση στις 26 Νοεμβρίου. Η επικαιροποίηση είναι εν μέρει σύμφωνη με τον «κώδικα δεοντολογίας για το περιεχόμενο και τη μορφή των προγραμμάτων σταθερότητας και σύγκλισης» δεδομένου ότι λείπουν ορισμένα υποχρεωτικά στοιχεία.-  Το μακροοικονομικό σενάριο που περιλαμβάνεται στο επικαιροποιημένο πρόγραμμα προβλέπει επιβράδυνση της αύξησης του πραγματικού ΑΕΠ από 4,4% το 2004 σε 3,8% το 2005 και 3,3% το 2006 πριν επιταχυνθεί εκ νέου το 2007 σε 4,3%. Το σενάριο αυτό φαίνεται ρεαλιστικό: για την περίοδο 2004-2006, δεν απέχει σημαντικά από τις προβλέψεις των υπηρεσιών της Επιτροπής του φθινοπώρου 2004. Για ολόκληρη την περίοδο, οι πραγματικοί ρυθμοί ανάπτυξης που προβλέπει το πρόγραμμα είναι σύμφωνοι με τις εκτιμήσεις των υπηρεσιών της Επιτροπής για τη δυνητική ανάπτυξη.-  Δεδομένου ότι το αποτέλεσμα της γενικής κυβέρνησης μεταβλήθηκε από πλεόνασμα 0,8% -του ΑΕΠ το 2003 σε εκτιμώμενο έλλειμμα 1,4%-του ΑΕΠ το 2004, σκοπός του προγράμματος είναι να περιορίσει το έλλειμμα σε 1,0% το 2005 και να το σταθεροποιήσει στο ίδιο περίπου επίπεδο το 2006 και το 2007. Έτσι, δεν προβλέπεται η συνέχιση της μείωσης του ελλείμματος μετά το 2005 αλλά υπάρχει διαφορά σε σχέση με την επικαιροποίηση του 2003, που βασιζόταν σε σημαντικά λιγότερο αισιόδοξη ανάπτυξη απ’ αυτή του 2004 και προέβλεπε ότι το έλλειμμα της γενικής κυβέρνησης θα διευρυνόταν από 0,6% του ΑΕΠ το 2003 σε περίπου 2% για το υπόλοιπο της περιόδου που καλύπτεται από το πρόγραμμα.-  Βάσει των υπολογισμών των υπηρεσιών της Επιτροπής που χρησιμοποίησαν την κοινά συμφωνημένη μεθοδολογία, τα κυκλικά προσαρμοσμένα αποτελέσματα στο επικαιροποιημένο πρόγραμμα του 2004 προβλέπουν αυξημένα πλεονάσματα (από έλλειμμα μικρότερο του 1% του ΑΕΠ το 2003) για την υπόλοιπη περίοδο που καλύπτεται από το πρόγραμμα, τα οποία θα φθάσουν το 2% του ΑΕΠ το 2007. Ωστόσο, η σημαντική αυτή βελτίωση του κυκλικά προσαρμοσμένου αποτελέσματος φαίνεται να προέρχεται κυρίως από το ασυνήθιστο περιθώριο αβεβαιότητας σχετικά με τις εκτιμήσεις της δυνητικής ανάπτυξης για το Λουξεμβούργο παρά από μια πραγματική προσπάθεια διαρθρωτικής προσαρμογής.-  Οι εξελίξεις ως προς τα αποτελέσματα της γενικής κυβέρνησης όπως παρουσιάζονται στο πρόγραμμα είναι σημαντικά καλύτερες από αυτές που περιλαμβάνονται στις προβλέψεις της Επιτροπής για το φθινόπωρο του 2004. Το γεγονός αυτό οφείλεται στο ότι οι προβλέψεις της Επιτροπής ολοκληρώθηκαν πριν από τη δημοσιοποίηση του προϋπολογισμού του 2005, και, συνεπώς, βασίζονταν σε υπόθεση «αμετάβλητης πολιτικής» και στις τάσεις των δαπανών και των εσόδων που παρατηρήθηκαν τα προηγούμενα έτη.-  Οι κίνδυνοι ως προς την επίτευξη των δημοσιονομικών στόχων του προγράμματος εξισορροπούνται. Αφενός, είναι γνωστό ότι οι εκτιμήσεις για τα έσοδα στο Λουξεμβούργο είναι προσεκτικές. Από την άλλη πλευρά, ωστόσο, το πρόγραμμα προβλέπει επιβράδυνση της αύξησης των δαπανών, που ήταν ιδιαίτερα γρήγορη τα τελευταία έτη, χωρίς όμως να αναφέρονται λεπτομερώς τα μέτρα που θα συμβάλουν ώστε να επιτευχθεί ο συγκεκριμένος στόχος. Συμπερασματικά, οι στόχοι που παρουσιάζονται στο πρόγραμμα είναι ρεαλιστικοί αλλά ελάχιστα φιλόδοξοι: δεν πρέπει να είναι δύσκολο να επιτευχθούν, εφόσον οι αρχές επιμείνουν στην πρόθεσή τους να περιορίσουν την αύξηση των δαπανών. Ενόψει της αξιολόγησης των κινδύνων, ο δημοσιονομικός προσανατολισμός του προγράμματος όπως εκφράζεται από την εξέλιξη του κυκλικά προσαρμοσμένου αποτελέσματος είναι επαρκής για την επιτυχία του μεσοπρόθεσμου στόχου του συμφώνου σταθερότητας και ανάπτυξης για ισοσκελισμένη δημοσιονομική θέση κατά τη διάρκεια της περιόδου που καλύπτεται από το πρόγραμμα (μετά το 2005). Σε ονομαστικές όμως τιμές, το πρόγραμμα δεν προβλέπει τη συνέχιση της μείωσης του ελλείμματος μετά το 2005 και δεν περιέχει δέσμευση για περαιτέρω μετάβαση, τουλάχιστον σε ονομαστικές τιμές, σε ισοσκελισμένη θέση πριν από το τέλος της περιόδου που καλύπτεται από το πρόγραμμα, αφού το γενικό έλλειμμα παραμένει γύρω στο 1% του ΑΕΠ. Ωστόσο, μετά το 2005, η δημοσιονομική δυναμική του προγράμματος φαίνεται να παρέχει επαρκές περιθώριο ασφάλειας ώστε με τις συνήθεις κυκλικές διακυμάνσεις το έλλειμμα να μην υπερβεί το όριο του 3% του ΑΕΠ.-  Το επικαιροποιημένο πρόγραμμα προβλέπει ότι ο δείκτης δημοσίου χρέους της γενικής κυβέρνησης θα μειωθεί από 5,3% του ΑΕΠ το 2003 σε 5,0% το 2004. Το μισό περίπου του συγκεκριμένου χρέους προέρχεται από την κεντρική κυβέρνηση και το άλλο μισό αφορά την τοπική αυτοδιοίκηση ενώ το χρέος των οργανισμών κοινωνικής ασφάλισης είναι αμελητέο. Ο δείκτης δημοσίου χρέους προβλέπεται να μειωθεί κάπως κατά τον χρονικό ορίζοντα που καλύπτεται από την επικαιροποίηση, από 5,0% του ΑΕΠ το 2004 σε 4,5% του ΑΕΠ το 2007. Η καθαρή θέση των περιουσιακών στοιχείων είναι ακόμη πιο ευνοϊκή λόγω των σημαντικών χρηματοοικονομικών περιουσιακών στοιχείων, τα οποία υπολογίζονται σε 50% του ΑΕΠ, και έχουν συσσωρευθεί από τα δημοσιονομικά πλεονάσματα των προηγουμένων ετών.-  Το πρόγραμμα αναφέρεται στα μέτρα που ελήφθησαν πρόσφατα ώστε να χαλιναγωγηθεί η αύξηση των δαπανών στον τομέα της υγείας, ιδιαίτερα στην αύξηση των εισφορών που αποφασίστηκε το Νοέμβριο του 2004. Ανακοινώνει πρόσφατα μέτρα με στόχο τον περιορισμό των δαπανών υγείας που ενσωματώθηκαν σε νομοσχέδιο το οποίο εγκρίθηκε από το Κοινοβούλιο το Δεκέμβριο του 2004. Το πρόγραμμα αναφέρει επίσης την επιβάρυνση που θα προκύψει για το συνταξιοδοτικό σύστημα τα επόμενα έτη από τη σημαντική αύξηση της απασχόλησης στο Λουξεμβούργο τις δύο τελευταίες δεκαετίες που οφείλεται κυρίως σε διασυνοριακούς εργαζόμενους. Μολονότι δεν περιλαμβάνονται ακόμη συγκεκριμένα μέτρα για την αντιμετώπιση αυτού του προβλήματος, το πρόγραμμα προβλέπει ότι το θέμα αυτό θα συζητηθεί κατά τη διάρκεια του 2005.-  Λόγω του πολύ χαμηλού επιπέδου του κυβερνητικού χρέους και των σημαντικών αποθεματικών που έχουν συσσωρευθεί για πάνω από δύο δεκαετίες από τον τομέα της κοινωνικής ασφάλισης, το Λουξεμβούργο φαίνεται ότι είναι σε ιδιαίτερα ευνοϊκή θέση σε ό,τι τη μακροπρόθεσμη διατηρισιμότητα των δημοσίων οικονομικών, παρά το σημαντικό προβλεπόμενο δημοσιονομικό κόστος από τη γήρανση του πληθυσμού. Ωστόσο, σύμφωνα με εκτίμηση των υπηρεσιών της Επιτροπής, σχετικά με τις προβολές των δαπανών, η δημοσιονομική στρατηγική που περιγράφεται στο πρόγραμμα θα είχε ως αποτέλεσμα μια «φορολογική διαφορά» περίπου 2% του ΑΕΠ που θα πρέπει να περιοριστεί ώστε να διασφαλιστεί πλήρως η διατηρισιμότητα. Η χώρα χαρακτηρίζεται από 20 έτη εξαιρετικά ισχυρής ανάπτυξης της απασχόλησης, που θα δημιουργήσει σταδιακά αντίστοιχη αύξηση του αριθμού των συνταξιούχων. Τα αποθεματικά μπορούν να συμβάλουν ουσιωδώς στην ελάφρυνση των δημοσιονομικών πιέσεων από την κατάσταση αυτή και η πολιτική της δημιουργίας αποθεματικών θα πρέπει να συνεχιστεί, παράλληλα με την υιοθέτηση μέτρων με στόχο την αύξηση του χαμηλού σήμερα δείκτη απασχόλησης των κατοίκων, ιδιαίτερα των πιο ηλικιωμένων.Σύγκριση των βασικών μακροοικονομικών και δημοσιονομικών προβλέψεων2004 | 2005 | 2006 | 2007 |Πραγματικό ΑΕΠ (μεταβολή %) | ΠΣ Δεκ. 2004 | 4,4 | 3,8 | 3,3 | 4,3 |COM | 4,0 | 3,5 | 3,6 | μ.δ. |ΠΣ Νοέμ. 2003 | 2,0 | 3,0 | 3,8 | μ.δ. |Πληθωρισμός ΕΝΔΤΚ (%) | ΠΣ Νοέμ. 2004 | 2,6 | 3,2 | 1,5 | 1,7 |COM | 3,0 | 2,3 | 1,6 | μ.δ. |ΠΣ Νοέμ. 2003 | 1,5 | 1,3 | 1,2 | μ.δ. |Αποτέλεσμα γενικής κυβέρνησης (% του ΑΕΠ) | ΠΣ Νοεμ. 2004 | -1,4 | -1,0 | -0,9 | -1,0 |COM2 | -0,8 | -1,6 | -2,0 | μ.δ. |ΠΣ Νοεμ. 2003 | -1,8 | -2,3 | -1,5 | μ.δ. |Πρωτογενές αποτέλεσμα (% του ΑΕΠ) | ΠΣ Νοέμ. 2004 | -1,2 | -0,9 | -0,8 | -0,9 |COM2 | -0,6 | -1,4 | -1,8 | μ.δ. |ΠΣ Νοέμ. 2003 | -1,6 | -2,1 | -1,5 | μ.δ. |Κυκλικά προσαρμοσμένο δημοσιονομικό αποτέλεσμα (% του ΑΕΠ) | ΠΣ Νοέμ. 20041 | -0,7 | 0,3 | 1,4 | 2,0 |COM2 | 0,4 | 0,3 | 0,7 | μ.δ. |ΠΣ Νοέμ. 20031 | 0,9 | 1,0 | 2,2 | μ.δ. |Ακαθάριστο δημόσιο χρέος (% του ΑΕΠ) | ΠΣ Νοέμ. 2004 | 5,0 | 5,0 | 4,6 | 4,5 |COM2 | 4,9 | 4,8 | 4,7 | μ.δ. |ΠΣ Νοέμ. 2003 | 5,2 | 5,0 | 4,4 | μ.δ. |1 Υπολογισμοί των υπηρεσιών της Επιτροπής βάσει των πληροφοριών του προγράμματος 2 Ολοκληρώθηκε πριν από την παρουσίαση του προϋπολογισμού του 2005 Πηγές: Πρόγραμμα σταθερότητας (ΠΣ)· οικονομικές προβλέψεις των υπηρεσιών της Επιτροπής φθινόπωρο 2004 (COM)· υπολογισμοί των υπηρεσιών της Επιτροπής. |Με βάση την αξιολόγηση αυτή, η Επιτροπή ενέκρινε τη συνημμένη σύσταση για την έκδοση γνώμης του Συμβουλίου σχετικά με το επικαιροποιημένο πρόγραμμα σταθερότητας του Λουξεμβούργου και τη διαβιβάζει στο Συμβούλιο.Σύσταση γιαΓΝΩΜΗ ΤΟΥ ΣΥΜΒΟΥΛΙΟΥσύμφωνα με το άρθρο 5 παράγραφος 3 του κανονισμού (ΕΚ) αριθ. 1466/97 της 7 ης Ιουλίου 1997 σχετικά με το επικαιροποιημένο πρόγραμμα σταθερότητας του Λουξεμβούργου 2004-2007ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη,τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1466/97 του Συμβουλίου της 7ης Ιουλίου 1997 για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών, και ιδίως το άρθρο 5, παράγραφος 3,τη σύσταση της Επιτροπής,Μετά από διαβούλευση με την Οικονομική και Δημοσιονομική Επιτροπή,ΕΞΕΔΩΣΕ ΤΗΝ ΑΚΟΛΟΥΘΗ ΓΝΩΜΗ:Στις [18 Ιανουαρίου] 2005 το Συμβούλιο εξέτασε το επικαιροποιημένο πρόγραμμα σταθερότητας του Λουξεμβούργου για την περίοδο 2004 - 2007. Το επικαιροποιημένο πρόγραμμα είναι εν μέρει σύμφωνο με τις πληροφοριακές απαιτήσεις του αναθεωρημένου “κώδικα δεοντολογίας για το περιεχόμενο και τη μορφή των προγραμμάτων σταθερότητας και σύγκλισης”. Ιδιαίτερα, λείπουν ορισμένα από τα στοιχεία που έπρεπε να υποβληθούν για τις μακροοικονομικές προβλέψεις.Το επικαιροποιημένο πρόγραμμα υπολογίζει την αύξηση του πραγματικού ΑΕΠ σε 4,4% το 2004 από 2,9% το 2003. Το 2005 και το 2006, η ανάπτυξη προβλέπεται να μειωθεί σε 3,8% και 3,3% αντίστοιχα πριν επιταχυνθεί εκ νέου σε 4,3% το 2007. Βάσει των διαθέσιμων πληροφοριών, το σενάριο αυτό φαίνεται να αντικατοπτρίζει ρεαλιστικές εκτιμήσεις για την ανάπτυξη.Η δημοσιονομική στρατηγική του επικαιροποιημένου προγράμματος έχει ως στόχο την ελαφρά μείωση του ελλείμματος σε 1,0% του ΑΕΠ το 2005 από το 1,4% του ΑΕΠ που υπολογίζεται για το 2004. Το 2006 και 2007, το έλλειμμα θα παραμείνει στα επίπεδα του 2005 με τα προβλεπόμενα έσοδα και τις προβλεπόμενες δαπάνες να παραμένουν σταθερά ως ποσοστό του ΑΕΠ. Σε κυκλικά προσαρμοσμένες τιμές, οι υπολογισμοί των υπηρεσιών της Επιτροπής σύμφωνα με την κοινά συμφωνηθείσα μέθοδο προβλέπουν ότι θα εμφανιστεί πλεόνασμα ύψους 0,3% του ΑΕΠ το 2005 το οποία σταδιακά θα αυξηθεί σε 2,0% του ΑΕΠ το 2007, αντικατοπτρίζοντας προβλεπόμενη διεύρυνση του αρνητικού κενού παραγωγής. Ωστόσο, οι εκτιμήσεις του κενού παραγωγής και συνεπώς τα κυκλικά προσαρμοσμένα δημοσιονομικά αποτελέσματα παρουσιάζουν ασυνήθιστα μεγάλα περιθώρια αβεβαιότητας στην περίπτωση του Λουξεμβούργου, λόγω των πολύ ιδιαίτερων χαρακτηριστικών της οικονομίας του, γεγονός που συνεπάγεται ιδιαίτερα προσεχτική χρήση τέτοιων δεικτών. Στον χρονικό ορίζοντα της καλυπτόμενης περιόδου, ο δείκτης δημόσιων επενδύσεων προς ΑΕΠ θα παραμείνει γενικά σταθερός, σε περίπου 5% του ΑΕΠ, επίπεδο αρκετά υψηλότερο από το μέσο όρο της ΕΕ.Οι κίνδυνοι των δημοσιονομικών προβλέψεων του προγράμματος φαίνονται γενικά να εξισορροπούνται. Αφενός, οι προβλέψεις για τα έσοδα στο Λουξεμβούργο είναι παραδοσιακά προσεκτικές, και το δημοσιονομικό αποτέλεσμα του 2004 μπορεί να είναι ουσιωδώς καλύτερο από ότι είχε υπολογιστεί, κάτι που ίσως αποτελέσει μια ευνοϊκή βάση για τα υπόλοιπα έτη του προγράμματος. Από την άλλη πλευρά, το πρόγραμμα προβλέπει επιβράδυνση της αύξησης των δημόσιων δαπανών, η οποία υπήρξε ιδιαίτερα ταχεία τα τελευταία έτη, χωρίς να αναφέρεται λεπτομερώς στα μέτρα που θα συμβάλουν στην υλοποίηση του συγκεκριμένου στόχου. Ο δημοσιονομικός προσανατολισμός του προγράμματος φαίνεται να παρέχει επαρκή περιθώρια ασφάλειας ώστε το έλλειμμα να μην υπερβεί το όριο του 3% του ΑΕΠ με συνήθεις κυκλικές διακυμάνσεις. Φαίνεται επίσης ότι αρκεί για την υλοποίηση του μεσοπρόθεσμου στόχου του συμφώνου σταθερότητας και ανάπτυξης για ισοσκελισμένο δημοσιονομικό αποτέλεσμα κατά την περίοδο του προγράμματος (από το 2005) σε κυκλικά προσαρμοσμένες τιμές.Ο δείκτης δημόσιου χρέους είναι εξαιρετικά χαμηλός και προβλέπεται να μειωθεί περαιτέρω κατά τη χρονική περίοδο που εξετάζει το επικαιροποιημένο πρόγραμμα από 5,0% του ΑΕΠ το 2004 σε 4,5% του ΑΕΠ το 2007. Η συνολική καθαρή θέση είναι ακόμη πιο ευνοϊκή λόγω των σημαντικών χρηματοοικονομικών περιουσιακών στοιχείων, που υπολογίζονται σε περίπου 50% του ΑΕΠ, και συσσωρεύθηκαν κατά τα προηγούμενα έτη χάρη στα δημοσιονομικά πλεονάσματα.Το Λουξεμβούργο φαίνεται να είναι σε ευνοϊκή θέση σε ό,τι αφορά τη μακροπρόθεσμη διατηρησιμότητα των δημόσιων οικονομικών του. Η σημαντικά θετική συνολική καθαρή του θέση αναμένεται να αντισταθμίσει τουλάχιστον εν μέρει το μελλοντικό κόστος από τη γήρανση του πληθυσμού. Ωστόσο, ο δείκτης μεταξύ εισφερόντων και δικαιούχων του συνταξιοδοτικού συστήματος θα επιδεινωθεί, ακόμη και αν επαληθευθεί το ευνοϊκό σενάριο σύμφωνα με το οποίο η απασχόληση συνεχίσει να αυξάνεται με τους εξαιρετικούς ρυθμούς που καταγράφηκαν τις δύο τελευταίες δεκαετίες. Συνεπώς, απαιτείται κάποια συγκράτηση ώστε να διασφαλιστεί ότι οι δαπάνες της κυβέρνησης θα παραμείνουν ευθυγραμμισμένες με τα έσοδα και ότι η πολιτική της συσσώρευσης αποθεματικών θα διατηρηθεί, παράλληλα με την υιοθέτηση μέτρων για την αύξηση της χαμηλής μέχρι σήμερα απασχόλησης των κατοίκων, ιδιαίτερα των πιο ηλικιωμένων.Βασικές προβλέψεις από το επικαιροποιημένο πρόγραμμα σταθερότητας του Λουξεμβούργου2003 | 2004 | 2005 | 2006 | 2007 |Αύξηση πραγματικού ΑΕΠ (%) Πληθωρισμός ΕΝΔΤΚ (%) Αποτέλεσμα γενικής κυβέρνησης (% του ΑΕΠ) Πρωτογενές αποτέλεσμα (% του ΑΕΠ) Κυκλικά προσαρμοσμένο αποτέλεσμα (% του ΑΕΠ)1 Ακαθάριστο δημόσιο χρέος (% του ΑΕΠ) | 2,9 2,5 +0,8 +1,0 +1,4 5,3 | 4,4 2,6 -1,4 -1,2 -0,7 5,0 | 3,8 3,2 -1,0 -0,9 +0,3 5,0 | 3,3 1,5 -0,9 -0,8 +1,4 4,6 | 4,3 1,7 -1,0 -0,9 +2,0 4,5 |1 Υπολογισμοί των υπηρεσιών της Επιτροπής βάσει της κοινά συμφωνηθείσας μεθόδου από τις πληροφορίες του προγράμματος[1] ΕΕ L209, 2.8.1997. Τα αναφερόμενα στο παρόν κείμενο έγγραφα μπορούν να αναζητηθούν στον ακόλουθο δικτυακό τόποhttp://europa.eu.int/comm/economy_finance/about/activities/sgp/main_en.htm[2] ΕΕ C124, της 5.5.1999.[3] Αναθεωρημένη γνώμη της Οικονομικής και Δημοσιονομικής Επιτροπής σχετικά με το περιεχόμενο και τη μορφή των προγραμμάτων σταθερότητας και σύγκλισης που ενέκρινε το Συμβούλιο ECOFIN στις 10.7.2001.[4] COM (2002) 668 τελικό, 27.11.2002.